Sve institucije RS-a prekidaju saradnju sa SIPA-om, Sudom BiH i Tužilaštvom BiH - Klix.ba\nBiH Sve institucije RS-a prekidaju saradnju sa SIPA-om, Sudom BiH i Tužilaštvom BiH\nSve institucije RS-a prekidaju saradnju sa SIPA-om, Sudom BiH i Tužilaštvom BiH\n10.12.2015. u 13:32\nRepublika Srpska Tužilaštvo BiH Sud BiH\nVlada i sve institucije Republike Srpske zbog današnjeg, kako tvrdi Vlada RS-a, protivustavnog postupanja Agencije za istrage i zaštitu BiH /SIPA/ prekidaju saradnju sa SIPA-om, Sudom i Tužilaštvom BiH.\nOsim toga Vlada RS naredila je MUP-u RS da spriječi svaki ulazak i pretres republičkih i lokalnih institucija RS.\nNa današnjoj sjednici Vlada RS se upoznala sa postupanjem pripadnika SIPA-e u opštini Novi Grad (Bosanski Novi), pretresu zgrade policije, zgrade opštinske uprave i komunalnog preduzeća u Novom Gradu.\n"Postupak pripadnika SIPA-e po zahtjevu Tužilaštva BiH, po nalogu Suda BiH predstavlja grubo kršenje međupolicijske saradnje, jer se istim dovodi u pitanje povjerenje u MUP, koji je do sad uvijek sarađivao sa bezbjedonosnim agencijama u BiH i Sudom i Tužilaštvom BiH", rekao je ministar unutrašnjih poslova.\nLukač je čitajući zaključke sa vanredne sjednice Vlade RS izjavio da je "Sud BiH iskazao izrazito nepovjerenje navodeći u naredbi da postoji bojazan da bi predmeti istrage mogli biti uništeni ili sakriveni iako su imali mogućnost da od MUP RS traže da im dostavi dokumentaciju u vezi tog predmeta ili da pošalju svog inspektora da izvrši uvid u dokumentaciju".\n"Vlada RS konstatuje da je postupanje neustavnih institucija Suda BiH, Tužilaštva BiH i SIPA-e protivno Ustavu BiH i Ustavu RS", naveo je Lukač i dodao da Vlada RS ostaje opredjeljena za korektnu saradnju.\nVlada RS tražila je i da se održi posebna sjednica Narodne skupštine RS na kojoj će biti razmotreni ovi zaključci. Prema najavama sjednica bi trebalo da bude održana danas u 14 časova.\nPo nalogu Tužilaštva BiH u Novom Gradu danas se provodi dosad najopsežnija akcija u procesuiranju ratnih zločina na tom području, nad žrtvama bošnjačke nacionalnosti, tokom 1992. godine. Uhapšeno je pet osumnjičenih, a vrše se pretresi na četiri lokacije. Pretresa se i zgrada MUP-a, koja je pod stražom i kontrolom SIPA-e. Kako navode iz Tužilaštva BiH, slobode je lišeno pet osumnjičenih: Ljuban Babić (1962.), Ranko Balaban (1959.), Rajko Karlica (1968.), Mirko Odžić (1960.) i Milenko Brčin (1963.).\nOni su pod istragom i osumnjičeni su da su počinili krivično djelo zločin protiv čovječnosti. Aktivnosti se provode u okviru predmeta u kojem Tužilaštvo BiH vodi istragu o ratnim zločinima počinjenim na ovom području.\nNeefikasno pravosuđe 13


Milionska šteta od poplava u Kosjeriću\nPoplave u opštini Kosjerić prouzrokovale su štetu na poljoprivrednom zemljištu od 110 miliona dinara, izjavio je Tanjugu predsednik te opštine Milijan Stojanić.\nPrema njegovim rečima, pored toga su kiša, grad i sneg napravili štetu na malinjacima, koja se procenjuje na 270 miliona dinara.\nProcenjena je i šteta na opštinskim putevima od 200 miliona dinara.\n“Klizišta su i dalje aktivna tako da će trebati još sigurno mesec dana da se utvrdi koliku štetu su nanela nekategorisanim putevima“, kaže Stojanić.\nZbog klizišta u ovoj opštini su još uvek odsečeni od sveta zaseoci Samari, Zabave, Blagojevići i Zarići.\n“Danas smo dobili ispomoć inženjerije Vojske Srbije. Procene su da će oni uspeti u narednih 10 dana da se probiju do tih zaseoka. Problem je što kiša koja danima pada pokreće nova klizišta na očišćenim deonicama ,masdine se zaglibljuju u blatu I to usporava proboj do odsečenih zaseoka.Ljudima se u tim selima pomoć dotura peške'', naglašava Stojanić za Tanjug.\nNa području kosjerićke opštine, po Stojanićevim rečima, oštećene su 54 kuće, od kojih većini preti urušavanje, a 3 su srušene. U svoje domove ne može da se vrati 12 porodica, a šteta na stambenim objektima biće takodje utvrdjena po smirivanju klizišta, istakao je predsednik opštine Kosjerić.\n“Budzet opštine Kosjerić je oko 300 miliona dinara i još uvek nije usvojen. Preuzeli smo od bivše vlasti dugovanja od 500 miliona dinara I bez pomoći države i donatora sami ne možemo sanirati štetu“, poručuje Stojanić.\nU opštini Kosjerić večeras će biti ukinuta vanredna situacija.


Započeto jedno od masovnijih uvođenja uniformi u srpske škole: Dok su u školi sva deca će biti jednaka! - Naši u svetu\nObjavljeno 20/09/19 u 18:30\nDa li đaci treba u školu da dolaze u uniformama ili je takav sistem odevanja prevaziđen – ovo je jedna od debata u srpskom školstvu.\n“Na području Gradske opštine Medijana je deset osnovnih škola i sve su obuhvaćene ovom akcijom”, kaže za BBC Dušanka Kitanović iz opštine Medijana.\nKako obuhvata sve škole u opštini, Kitanović dodaje da je ova akcija uvođenja uniformi “svakako jedna od masovnijih u Srbiji”.\n“Prošle godine smo podelili 1050 uniformi, a ove 1120”, izjavio je Kocić.\nOva niška opština je jedna od retkih koja u potpunosti finansira izradu školskih uniformi jer, kako navode u pisanom odgovoru iz Ministarstva prosvete, nauke i tehnološkog razvoja, “najveći broj škola nije u mogućnosti da obezbedi donatore”.\nS obzirom da je u pitanju samo jedan komad odeće, ne može se očekivati od učenika da nose istu garderobu pet dana nedeljno, smatra Dragana Milenković, učiteljica OŠ”Ratko Vukićević” iz Niša koja je obuhvaćena ovom akcijom.\n“Zbog toga sam planirala da sa roditeljima odredim dva ili tri dana u nedelji kada će se nositi majice”, kaže Milenković za BBC.\n“Volela bih da se uniforme vrate i da zažive. I to ne samo kod dece, već i među zaposlenima”, dodaje Milenković.\nIzvor Niške vesti/BBC\nDragana MilenkovićDušanka KitanovićMedijanaNebojša Kocić


Albanski studenti uče srpski jezik - Minority News\nAlbanski studenti uče srpski jezik\nStudentima albanske nacionalnosti koji pohađaju Ekonomski fakultet u Bujanovcu i koji su uspešno savladali srpski jezik, uručena su uverenja o poznavanju jezika, koja im je dodelio „Narodni univerzitet“ iz Vranja.\nUz podršku Misije OEBS u Srbiji, 26 studenta albanske nacionalnosti pohađalo je časove srpskog jezika u prostorijama Ekonomskog fakulteta u Bujanovcu.\nEdukacija je održana sa ciljem da se studenti osposobe da nastavu na Fakultetu prate na srpskom jeziku, ali i da se po završetku školovanja lakše zaposle. Dodeljena uverenja su, prema mišljenju svih učesnika, dodatni podstrek i motivacija da se što veći broj studenata opredeli za učenje srpskog jezika – pojašnjava Gordana Dimitrijević direktorka Narodnog univerziteta.\nPrema njenim rečima Narodni univerzitet je sproveo završno testiranje studenata na osnovu kojeg je definisan nivo poznavanja jezika.\nKategorije:\tAlbanska zajednica, Manjinske Zajednice\nOznake:\talbanski jezik, Bujanovac, Misija OEBS, srpski jezik\nOdržana „Žumarijada“ u Kladurovu\nObeležen nacionalni praznik albanske nacionalne manjine – Dan zastave\nKANADSKA DELEGACIJA U POSJETI VIJEĆU


Naši hokejaši pružili su dostojan otpor favorizovanom protivniku, ali nisu uspeli da u potpunosti iznenade selekciju koja je pre ovog kola, poput naše, zabeležila dva poraza.\nIzabranici Marka Kovačevića posle prve trećine imali su rezultatski zaostatak od dva gola, ali su odličnim startom u drugom periodu stigli do izjednačenja.\n“Lale“ su potom preuzele kontrolu igre, do poslednjeg odmora ponovo došle do prednosti od dva pogotka, pa ni pogodak Dimitrija Filipovića u “šort hendu“ pet minuta pre kraja za nadu “orlova“ nije omeo rivala, koji je sa tri gola u finišu stigao do ubedljivog trijumfa.\nStrelci za Srbiju bili su Mirko Đumić, Nemanja Vučurević i Dimitrije Filipović.\nPlasman u završnu rundu kvalifikacija za ZOI u Pjongčangu 2018. godine izborila je selekcija Italije koja je u poslednjem meču turnira u Kortini D'Ampeco bila bolja od Velike Britanije sa 6:2 (3:0, 1:1, 2:1), u duelu dve neporažene ekipe iz prva dva kola.\nIako su zabeležili sva tri poraza na ovom turniru, “orlovi“ nisu razočarali igrom protiv rivala koji su po kvalitetu ipak značajno ispred našeg nacionalnog tima.\nOvaj turnir biće odlična priprema za krunu reprezentativne sezone u aprilu u španskoj Haki, kada će na Svetskom prvenstvu Divizije II, grupe A, jedan od protivnika ponovo biti selekcija Holandije.\nKvalifikacije za ZOI 2018.\nGrupa G (Kortina D'Ampeco, Italija), treće kolo:\nSrbija – Holandija 3:7 (0:2, 2:2, 1:3)\nItalija – Velika Britanija 6:2 (3:0, 1:1, 2:1)\nTABELA: Italija 9, Velika Britanija 6, Holandija 3, Srbija 0.


Kulturna politika - prenosimo\nB92 Vremeplov – Vesti iz prošlosti\nKako televizija B92 nezvanično saznaje danas 14. februara 1804 godine, grupa huligana na čelu sa nacionalistom Đorđem Petrovićem, zvani Karađorđe, krenuli su u terorističku akciju razbijanja Osmanlijskog Carstva podstaknuti pogubljenjem njihovih nacionalističkih istomišljenika koji su pogubljeni pre izvesnog vremena pravosnažnom presudom odsecanjem glava, takozvanom: „sečom knezova“.\nĐorđe Petrović – zvani KARAĐORĐE, ekstremni srpski nacionalista, vođa huligana, imenovan je za nacionalističkog komadanta, i huligani su ove 1804 godine uspostavili „Praviteljstvujući sovjet“ (ustanovu koja je u direktnoj vezi sa ruskim nacionalističkim liderima“), dok je ustavni akt čija je svečana dekleracija pod naslovom „Srpska sloboda“ koja predstavlja neprijateljski akt prema mirnom Osmanlijskom Carstvu.\nOvaj nacionalistički vođa se potpisuje u službenim dokumentima kao „VOŽD“, „Pervi pervoditelj“, „Vrhovni vojvoda“, „Komadant od Serbije“.\nU televizisjkom studiju imamo jednog od najvećih eksperata za međunarodne odnose i pridruživanju uniji Prosperiteta, Svetlosti i Raja Osmana Turkić-Šulc-Bernard. On nam je dao sledeću izjavu: „Srbi treba da ostanu mirni, mir nam je najpotrebniji u ovom trenutku, niko ne sme da ugrožava MIR, a pogotovo ne nacionalističkim idejama da se podstrekuju narodne bune. Osmanlijsko carstvo je vrlo moćno i jako, prema tome njemu se ne treba suprostavljati već treba poštovati akte Osmanlijskog Cara. Prema tome, nacionalista Vožd Karađorđe, koji je poznatiji kao Crni Đorđe, nepotrebno i štetno po Srpski narod diže bunu. Prema tome Srbski nacionalisti i Srpski narod treba da budu poslušni, da bez protesta prihvate okove i lance, da daju redovno danak u krvi, da daju najlepše devojke za Turske vazale, da vredno rade jer će im time biti obezbeđena svetlija budućnost u uniji Prosperiteta, Svetlosti i Raja. To je bolje nego da izgube uzaludno svoj život za slobodu“.\nB92 podseća na nacionalističku prošlost Miloša Obrenovića. Bio je vojvoda Petrovićev u Prvom srpskom ustanku, njegov kum i istakao se u borbama za Užice, gde je i ranjen. Ostao je nakon propasti ustanka u Srbiji kako bi i dalje prkosio osmanlijskim vlastima. Ovim činom Srbija se vratila u mračno doba sa početka veka, u vreme izolacije, ratova, siromaštva ... Ovaj čin, ostaviće posledice u odnosima sa Sultanom, čime Srbija gubi niz povlastica koje može dobiti integracijama sa Turskom. Tu se pre svega misli na bezvizni režim za putovanja u zemlje pod osmanskom vlašću ( Vlaška i Moldavija, Bugarska, Grčka, Bliski Istok, Egipat ...). Ovim su takođe ugrožene i direktne investicije Turske u našu zemlju, što znači pad životnog standarda za hiljade naših ljudi. Koliko će još posledica izazvati ovaj čin, videćemo u narednim događajima, o kojima će vas naša televizija blagovremeno obaveštavati.\n(Izvor: forum.srpskinacionalisti.com )


Zvezda dočekuje Žalgiris u Evroligi – Sport\nKošarkaši Crvene zvezde domaćini su Žalgirisu u utakmici trećeg kola Evrolige.\nTim Zvezde, koji ima puno problema sa povredama igrača, dočekuje ekipu Žalgirisa u utakmici trećeg kola Evrolige koja počinje u 19 časova, ali očekuju da će nastaviti seriju dobrih igara koju su započeli pobedom u Tel Avivu.\nBiće to prvi meč srpske ekipe u elitnom takmičenju koji igra na domaćem parketu, a goste će predboditi novi trener, pa je umesto Austrijanca Šilera stigao slovenački stručnjak Jurij Zdovc.\nTrener crveno-belih je siguran u spremnost svog toma, ali je u izjavama posebno istakao i da računa na značajnu podršku navijača kako bi njegov tim nastavio seriju uspešnih nastupa uprkos brojnih organizacionih problema u kojima se nalazi.\nUtakmica Crvene zvezde i Žalgirisa počinje u 19 časova.\nOdmah nakon utakmice u Areni, crveno-beli putuju u Moskvu gde ih već u petak očekuje meč 4.kola sa ekipom CSKA,a već u nedelju od 21 sat i derbi 4.kola ABA lige sa Cedevita Olimpijom.


Politika – Страна 934 – Studio B\nSkot: Jeremić je poznata i poštovana ličnost\nAmerički amabasador u Beogradu Kajl Skot, povodom kandidature bivšeg šefa srpske diplomatije Vuka Jeremića za generalnog sekretara UN, rekao da je Jeremić poznata i veoma poštovana ličnost.\nJeremić: Obezbeđivanje mira zahteva nove globalne strategije\nKandidat Srbije za novog generalnog sekretara UN Vuk Jeremić predstavio je danas u UN program rada te svetske organizacije u narednom mandatu istakavši da obezbeđivanje mira, stabilnosti i kontinuiranog ljudskog napretka u sadašnjim uslovima zahteva nove globalne strategije i rešenja, kao i intenzivniju međunarodnu saradnju.\nVučić saglasan sa Kitarović o značaju stabilnosti i budućnosti\nPremijer je rekao da se sa hrvatskom predsednicom Kolindom Grabar Kitarović nije saglasio po svim pitanjima, ali da su se razumeli da je bitno da se sačuva stabilnost, mir u regionu i da dve zemlje gledaju u budućnost.\nNormalno je da Srbija podrži svog čoveka za poziciju generalnog sekretara UN, izjavio je danas ministar spoljnih poslova Ivica Dačić, povodom odluke da Vlada Srbije podrži kandidaturu Vuka Jeremića.\nVlada Srbije podržala Jeremića za generalnog sekretara UN\nVelika je čast i privilegija predstavljati svoju zemlju u ovako važnoj međunarodnoj utakmici i zahvalan sam premijeru Vučiću i Vladi Srbije na podršci i poverenju, izjavio Vuk Jeremić.


Predsednici Saveza vojvođanskih Mađara (SVM), Demokratske stranke vojvođanskih Mađara (DSVM) i Stranke mađarskog jedinstva (SJM) dogovorili su se danas da mogu da sarađuju na predstojećim lokalnim izborima.\nStavovi mesnih organizacija tih stranaka o eventualnoj saradnji na lokalnom nivou biće prihvaćeni i uvaženi, navodi se u saopštenju za javnost nakon sastanka Ištvana Pastora, Bele Čorbe i Zoltana Smieška.\nDodaje se da će polazni osnov za eventualnu saradnju biti stavovi koje zastupa Evropska narodna partija, a ne levo-liberalni ili ekstremistički stavovi.\n“Saradnja je moguća samo između onih partija Mađara u Vojvodini koje uvažavaju srednjoevropske posebnosti, istoriju i civilizaciju evropskog kontinenta, evropske projekte i koje uvažavaju nacionalni interes”, piše u saopštenju nakon sastanka.\nNovinari su na izjave posle sastanka čekali sat i po vremena, nakon čega im je rukovodstvo SVM-a saopštilo da neće biti najavljenih izjava za novinare, već će medijima biti prosleđeno saopštenje za javnost.\nDanašnji sastanak inicirao je predsednik SVM-a Ištvan Pastor, koji je ranije saopštio da će ta stranka izaći samostalno na republičke i pokrajinske izbore, dok će na lokalnim izborima lokalni odbori stranke imati autonomiju da predlože eventualnu koalicionu saradnju, pre svega sa partijama vojvođanskih Mađara.\nSastanku nisu prisustvovali predstavnici Demokratske zajednice vojvođanskih Mađara (DZVM), koji su ranije dogovorili predizbornu koaliciju na pokrajinskom nivou sa DSVM-om.\nTamaš Korhec je najavio da će Mađarski pokret izaći na izbore, a da će način na koji će to uraditi u različitim sredinama, zavisiti od lokalnih inicijativa i raspoloženja građana.\nKorhec je rekao da je inicijalni poziv za saradnju upućen i drugim manjim mađarskim strankama poput DSVM-a i dodao da je Mađarski pokret dobio poziv na razgovore i od Demokratske stranke, a razgovori će biti obavljeni i sa drugim lokalnim organizacijama i strankama koje nemaju nacionalni predznak.


Kina osudila izjavu čelnika G7\nKineska zastava u Pekingu\nKina je 14. juna osudila zajedničku izjavu čelnika G7 koja je Peking zbog niza problema grdila za grubo miješanje u unutrašnja pitanja zemlje i pozvala ovu grupu da prestane klevetati Kinu.\nČelnici G7 su 13. juna razmatrali situaciju u Kini, posebno kada je riječ o ljudskim pravima u dominantno muslimanskoj regiji Sinđijang, pozvali su Hong Kong da zadrži visok stepen autonomije i naglasili važnost mira i stabilnosti širom Tajvanskog moreuza - što su osjetljiva pitanja za Peking.\nKineska ambasada u Londonu izjavila je da je veoma nezadovoljna i odlučno se protivi navodima o Sinđijangu, Hong Kongu i Tajvanu koji su iskrivljeni i razotkrili "zlobne namjere nekoliko zemalja poput Sjedinjenih Država".\nS obzirom na to da se pandemija COVID-a 19 i dalje širi i globalna ekonomija je spora, međunarodnoj zajednici je potrebno jedinstvo i saradnja svih zemalja, a ne podjela sijanja politike moći, dodao je.\nKina je miroljubiva zemlja i zalaže se za saradnju, ali preko nekih stvati ne može preći, rekla je ambasada.\n"Ne smiju se miješati u unutrašnje stvari Kine, ne smije se klevetati ugled Kine i ne smiju se narušavati kineski interesi", dodaje se.\n"Odlučno ćemo braniti svoj nacionalni suverenitet, sigurnost i razvojne interese i odlučno ćemo se boriti protiv svih vrsta nepravdi i povreda Kini", ističe se.\nSavjetnik Bijele kuće za nacionalnu sigurnost Jake Sullivan rekao je da je izjava G7 13. juna značajan pomak za grupu jer su se čelnici okupili oko potrebe da se "suprotstave i nadmeću" s Kinom u izazovima koji se kreću od zaštite demokratije do tehnološke trke.\nKineska ambasada rekla je da bi G7 trebao učiniti više što je pogodno za promicanje međunarodne saradnje, umjesto da umjetno stvara sukobe.\n"Pozivamo Sjedinjene Države i ostale članice G7 da poštuju činjenice, razumiju situaciju, prestanu klevetati Kinu, prestanu se miješati u kineska unutrašnja pitanja i prestanu štetiti kineskim interesima", navela je Ambasada.\nAmbasada je takođe rekla da se rad na sagledavanju porijekla korona virusa ne smije politizirati, nakon što je G7 u istoj izjavi zahtijevao potpunu i temeljitu istragu porijekla ovog virusa u Kini.\nMakron: Amerika se vratila pod Bidenom


U Zenici svečano otvoren rekonstruirani Centar za mlade - CAT BiH\n“Objekt ispred kojeg se danas nalazimo bio je u fazi raspadanja, a njime su upravljali neki stariji ljudi, koji su ga iznajmljivali, iako je u vlasništvu Grada Zenica. Kad sam rekao da to više ne može tako funkcionisati mnogi su me napali, tvrdeći da ću objekt prenamjeniti za nešto drugo. Međutim, uz podršku naših partnera, Federalnog ministarstva prostornog uređenja i Ambasade Republike Bugarske u Bosni i Hercegovini obnovili smo objekt i dali ga na upravljanje mladima. Također, troškove održavanja objekta snosi Grad Zenica”, rekao je gradonačelnik Fuad Kasumović, saopštila je Služba za odnose s javnošću Grada Zenica.\nGradonačelnik Kasumović uručio je tom prilikom zahvalnice ambasadorici Republike Bugarske u Bosni i Hercegovini Avgustini Cvetkovoj – Karabaševoj i Zdravku Buljeti, pomoćniku federalnog ministra prostornog uređenja za podršku u realizaciji projekta rekonstrukcije Centra za mlade.\nAmbasadorica Republike Bugarske u Bosni i Hercegovini Avgustina Cvetkova – Karabaševa je kazala da je rekonstrukcija Centra za mlade nastavak dobre saradnje Ambasade Republike Bugarske u BiH i Grada Zenica.\nSredstvima Vlade Bugarske u Zenici je već renoviran Vrtić “Dunja”.\nOmladinsko udruženje “REaktiv” Zenica upravljat će Centrom za mlade shodno ranije potpisanom Sporazumu o međusobnoj saradnji na uspostavljanju i funkcionisanju “Centra za mlade” Zenica, između Grada Zenica i tog udruženja.\nCentar za mlade Zenica nastavlja biti mjesto susreta mladih Podrška kampanji „Maske smo nosili samo mi, sada ih nose svi“ povodom obilježavanja Međunarodnog dana djece oboljele i izliječene od raka Danas upriličena svečana ceremonija Totalno pozitivne ličnosti godine (FOTO)


Federer: "Teško će Novak da ponovi ovaj uspeh" - Sportske.net\nFederer: "Teško će Novak da ponovi ovaj uspeh"\nDa li to ljubomora isijava iz Rodžera Federea?\nJedan 'tvit' i 15 emotikona - Ovako izgleda Novakova sezona!PREMIJERNO - Noletov 'brifing' iz svlačionice!FOTO RETROVIZOR - Svi Noletovi trofeji iz 2015. godine!Đoković: ''Savršen kraj savršene sezone!''Novakove FANTASTIČNE brojke u 2015.\nŠvajcarski teniser je 'upozorio' Novaka Đokovića da će teško uspeti da ponovi izuzetnu 2015. godinu.\nNole je sinoć pregazio Federera na putu do titule Završnog turnira u Londonu, što je bio Srbinov 11. trofej ove godine.\nPrvi reket sveta je ostvario 82 pobede iz 88 mečeva, igrao finala sva četiri Gren SLem turnira.\nIskusniji od našeg asa, Rodžer Federer zna da će Noletu biti jako teško da ovaj poduhvat ponovi i naredne godine.\n"Teško je igrati na ovakvom nivou sve vreme. To su sve detalji i male razlike. Jedan poen ovde ili onde nosi može mnogo toga da promeni."\n"Ne možete stalno da pobeđujete, ali Novak je upravo zbog toga fantastičan ove godine. Takav sam bio ja, takav je bio Rafa, svi znamo koliko je teško vratiti se u isti ritam nakon jedne tako uspešne godine."\n"Ovo nije Novakova prva dobra godina i nema sumnje da će se naredne sezone vratiti sa ogromnim samopouzdanjem jer zaista igra odlično. Naravno da neće imati lošu sezonu, ali biće mu teško da ostvari baš ovoliki uspeh.", rekao je švajcarski teniser.


NE STIŠAVA SE BURA OKO PRILEPINA Šarović: I ja sam bio na „CRNOJ LISTI“, ali nisu toliko GALAMILI - Impuls\nNE STIŠAVA SE BURA OKO PRILEPINA Šarović: I ja sam bio na „CRNOJ LISTI“, ali nisu toliko GALAMILI\nObjavljeno: Utorak, 28 Avgust 2018 08:13\nZabrana ulaska ruskom piscu Zaharu Prilepinu u BiH prvi je pojedinačni slučaj kojim bi mogao da se bavi Izvršni obavještajni odbor na nivou BiH, saznaje Srpskainfo.\nNaime, ministar inostranih poslova BiH Igor Crnadak uputio je dopis Izvršnom obavještajnom odboru, kojeg čine predsjedavajući Savjeta ministara BiH Denis Zvizdić i njegovi zamjenici Vjekoslav Bevanda i Mirko Šarović i zatražio dostavljanje svih raspoloživih informacija vezanih za uskraćivanje prava na ulazak u BiH državljaninu Ruske Federacije Zaharu Prilepinu.\nZamjenik predsjedavajućeg Savjeta ministara BiH Mirko Šarović rekao je za Srpskainfo da je odluka o sazivanju sjednice Izvršnog obavještajnog odbora isključivo na predsjedavajućem Zvizdiću, ujedno podsjećajući da se odbor do sada nikada nije bavio ovakvim pitanjima.\n-Izvršni obavještajni odbor generalno se ne bavi operativnim stvarima. Nikada se nije ni bavio, već se bavi planovima, finansiranjem, budžetom i uopštenim stvarima, a pojedinačnim slučajevima – ne, niti je na bilo koji način ovakvo pitanje došlo na dnevni red. Vidjećemo šta je predložio ministar Crnadak i šta će odlučiti predsjedavajući Zvizdić – rekao je Šarović.\nOn je i dodao da se nada da će se sva situacija u vezi sa slučajem Prilepin račšistiti u što kraćem roku.\n– U ovom slučaju zaista ne znam bilo šta konkretno. Postoje oni koji se time bave i treba da daju objašnjenja. Ali mogu da prokomentarišem one koji su sada u javnosti vrlo govorljivi po tom pitanju i da ih podsjetim da sam i ja bio na „crnoj listi“ SAD, EU, zemalja regiona, izuzev Srbije, uključujući i BiH koja me stavila na „crnu listu“ 2007. godine. Upravo ministri koji su sada najglasniji u ovoj priči oko zabrane ulaska u BiH ruskom piscu su svojim glasom u Savjetu ministara omogućili da i ja budem na „crnoj listi“ i nikada nisu podigli glas i rekli da je nepravedno što je Mirko Šarović, odnosno bivši predsjednik RS na „crnoj listi“ i to ne EU, nego BiH. Međutim, u ovom slučaju su i te kako glasni, što govori o njihovom licemjerstvu – poručio je Šarović.


AGRO BELGRADE 2022 - Agro Belgrade\nHome/AGRO BELGRADE 2022\nAGRO BELGRADE 2022Martina Pantić2022-02-01T22:12:38+00:00\nTreći Međunarodni sajam voćarstva, povrtarstva i vinogradarstva Agro Belgrade 2022 održan je u periodu od 27-29. januara na Beogradskom sajmu.\nTokom tri dana trajanja ovog sajamsko-konferencijskog događaja predstavilo se čak 500 domaćih i međunarodnih izlagača iz oblasti poljoprivredne mehanizacije, sistema navodnjavanja i protivgradne zaštite, semenarstva i rasadničarstva, prihrane i zaštite bilja, ali i oblasti proizvodnje prehrambenih proizvoda od voća i povrća. Agro Belgrade 2022 bio je i mesto predstavljanja potencijala lokalnih samouprava i regiona Balkana (Republika Srpska, Severna Makedonija, Albanija) i drugih zemalja (Rusije, Nemačke, Italije, Švajcarske, Španije, Holandije…) u oblasti voćarstva i povrtarstva.\nAgro Belgrade 2022 otvorio je potpredsednik Vlade Srbije i ministar poljoprivrede Branislav Nedimović, koji je ovom prilikom istakao da je Srbija u 2021. godini izvezla voća i povrća u vrednosti od milijardu evra, dok će u budućnosti nastaviti da otvara i nova tržista.\nU sklopu sajamskog dela održana je i trodnevna konferencija na kojoj je u okviru osam panel diskusiija učestvovalo više od 30 domaćih i stranih panelista. Među njima su bili eminentni stručnjaci iz oblasti tržišta i plasmana svežeg voća, transporta voća i povrća, finansiranja voćarstva i povrtarstva, navodnjavanja, proizvodnje bobičastog voća, vinarstva i vinogradarstva. Snimke panel diskusija, kao i rekapitulaciju celog događaja, možete pogledati na zvaničnom YouTube kanalu Agro Belgrade-a, OVDE.


Softić: Kredibilitet valutnog odbora kao odbrana stabilnosti Monetarna politika i finansijska stabilnost u doba Covid-19, te odgovor finansijskog sektora na koronakrizu teme su ovogodišnjeg 8. po redu Susreta guvernera centralnih banaka država regije, a BiH je zastupao guverner CBBiH Senad Softić\n02. 10. 2020. u 16:09 Fena\n- Naša prva odbrambena linija bila je održavanje kredibiliteta valutnog odbora - rekao je guverner Softić, istakavši da je jedini instrument monetarne politike koji CBBiH ima na raspolaganju obavezna rezerva. Iako je bilo inicijativa za izmjenom stope obavezne rezerve, guverner je naglasio da za to nije bilo realnog razloga, jer komercijalne banke na računima drže značajan iznos iznad nivoa obavezne rezerve, dodavši još da su valutni odbor i stabilan kurs prema euru doprinijeli ukupnoj stabilnosti sistema, što su potvrdile i međunarodne rejting agencije.\n- S niskom domaćom potražnjom, uključujući ograničeni fiskalni prostor, malu privatnu potrošnju i bez novčanog podsticaja, brzina oporavka u velikoj mjeri će zavisiti od međunarodnih priliva kapitala - rekao je guverner. Imajući u vidu skroman nivo direktnih stranih ulaganja u BiH sa samo 700 miliona KM tokom 2019. godine, guverner je naveo da će oslanjanje na multilateralnu podršku biti ključno.\n- S mog gledišta, koordinacija i komunikacija pokazali su se ključnim alatima u upravljanju krizom. Vremena koja su pred nama bit će, bez sumnje, vrlo zanimljiva i izazovna. Čini se da je razmišljanje o dugoročnim problemima i pronalaženje rješenja za njih relevantnije nego ikad - rekao je guverner CBBiH, dodavši da je naučeno puno lekcija iz Covid krize, ali da kriza još nije gotova.


Procena telefona - Otkup telefona Novi Sad\nPočetna » Blog » Procena telefona\nUkoliko smatrate da je došlo vreme za prodaju telefona, što automatski znači da ste kupili novi, predlažemo vam da nas odmah pozovete kako bismo se dogovorili i kako biste dobili najbolju moguću cenu u Novom Sadu.\nOtkupom telefona se bavimo dugi niz godina i kroz naše ruke je prošlo na stotine različitih modela, što znači da imamo ogromno iskustvo i veliki broj zadovoljnih kupaca, odnosno prodavaca.\nNajvažniji korak u otkupu telefona je svakako procena. Jasno nam je da prodavac ima visoko mišljenje o svom uređaju, pa na osnovu visokog mišljenja, dođe i visoka cena. Tu nastaje mali problem, jer obično ta cena nije realna sa prodajnom, nije realna sa cenom na tržištu. Cena mobilnog telefona zavisi od nekoliko faktora kao na primer: konfiguracija uređaja, očuvanost, starost, vidna oštećenja, da li ima punjač i ostalu dodatnu opremu, itd.\nNa vašu sreću, mi ćemo uvek izaći u susret prodavcu, pa ćemo tako ponuditi najvišu moguću cenu, jer nam je u cilju da budete zadovoljni, a potom i da mi nešto zaradimo. Dugogodišnje iskustvo o kome smo ranije pričali je na našoj strani i budite sigurni da ćete proći mnogo bolje nego da telefon oglasite u malim oglasima.\nPrema tome, ako imate telefon za otkup i želite kvalitetnu procenu, odmah nas pozovite na broj telefona 065/670-21-11


Gde je granica Srbije i Crne Gore? - Dojče vele\nArhiva » Vesti » Dojče vele 09.07.2010\nPredsednik Srbije Boris Tadić boravi u dvodnevnoj poseti Crnoj Gori. U razgovoru sa najvišim zvaničnicima Crne Gore zaključeno je da problema u odnosima i dalje ima, ali da oni idu uzlaznom linijom.Dojče vele petak, 9. jul 2010. Dojče vele\nEkonomija i zajednička evropska perspektiva će ubuduće snažno povezivati Srbiju i Crnu Goru, saglasili su se najviši zvaničnici dveju zemalja. Tokom svoje prve zvanične posete Crnoj Gori posle proglašenja nezavisnosti predsednik Srbije je razgovarao sa crnogorskim predsednikom Filipom Vujanović i premijerom Milom Đukanovićem, ali ne i sa predsednikom crnogorske Skupštine Rankom Krivokapićem. Do tog susreta nije došlo na, kako tvrde mediji u Podgorici, Vujanovićevo insistiranje!Beograd-Bar„Imamo mnogo zajedničkih dostignuća“, rekao je predsednik Srbije i pojasnio da je pre svega reč o saobraćajnom povezivanju. „Država Srbija je spremna da se zaduži da bi se završio put Beograd-Bar. Država Srbija je spremna da se zaduži da bi se završila modernizacija pruge Beograd-Bar. To je sa stanovišta države i mi preuzimamo na sebe tu odgovornost i mislim da je istorijsko delo. To radi i crnogorska država. Čak smo spremni da zajednički utičemo na međunarodne finansijske institucije kako bismo obezbedili povoljne kredite.“Isporučivanje kriminalacaNajavljeno je i poboljšanje odnosa u oblasti pravosuđa. „Uskoro ćemo potpisati sporazum o isporučivanu kriminalaca“, kazao je Vujanović. „Saopštio sam predsedniku Srbije da je za nas posebno važno da se što pre zaključi sporazum o ekstradiciji lica optuženih za organizovani kriminal i korupciju“, a Tadić je dodao da se to odnosi i na lica optužena za terorističke akte.Nesporazumi oko KosovaGovoreći o crnogorskom priznanju nezavisnosti Kosova, Tadić je istakao da je za Srbiju i dalje nejasna odluka Podgorice. „To je jedno pitanje koje se otvorilo u našim međusobnim odnosima i koje ima svoju praktičnu konsekvencu zbog toga što susedne zemlje moraju da definišu granicu sa Srbijom i u području naše južne pokrajine Kosova i Metohije i zato sada treba da tragamo za tim novim rešenjem.“Vujanović je na sledeći način pokušao da pojasni odluku svoje vlade. „Kosovo ima dve realnosti. Jedna realnost je priznanje od 69 država, a druga je realnost nepriznanje od 123 koje su članice UN. Svakako da Crna Gora može da saopšti samo ono što je od Crne Gore i očekivano: da se te dve realnosti tako i tretiraju.“U poseti i saplemenicimaDrugog dana posete Crnoj Gori Tadić će otvoriti konzulat Srbije u Herceg-Novom i posetiti svoje saplemenike Pivljane. U Smriječnu, selu na severozapadu Crne Gore, gde je rođen njegov otac Ljuba, sve je već danima spremno za svečani doček predsednika Srbije.Autor: Mustafa Cankam UlicnjOdg. urednik: Nemanja Rujević\nMondopre 12 minuta\nNemački ambasador: Imate dobre šanse za datum


Peskov: Amerikanci se ponašaju kao revolveraši sa Divljeg zapada - 31.05.2019, Sputnik Srbija\nUmesto da se rukovode časnom konkurencijom na energetskom tržištu, Sjedinjene Američke Države se ponašaju kao u vremena Divljeg zapada, izjavio je portparol... 31.05.2019, Sputnik Srbija\nrusija, vesti, ekonomija, svet, evropa, dmitrij peskov\n19:43 31.05.2019 (Osveženo: 19:58 31.05.2019)\n© Sputnik / Natalья Seliverstova / Uđi u foto-galerijuDmitrij Peskov na godišnjoj velikoj konferenciji za štampu predsednika Rusije Vladimira Putina\nPeskov: „Severni tok 2“ je u velikoj meri realizovan, verujemo da će biti pušten\n21 Maj 2019, 11:47\n„’Severni tok 2‘ je veliki međunarodni projekat koji se realizuje u interesu zemalja izvoznika i uvoznika prirodnog gasa. Ta inicijativa će biti najvažniji doprinos jačanju energetske bezbednosti Evrope, a predstavljaće i ozbiljnu konkurenciju američkim proizvođačima i isporučiocima te vrste goriva“, rekao je Peskov u intervjuu za RT.\nPrema njegovim rečima, SAD prosto vade revolvere iz futrola uz reči: „Ne! Evropljani, vi ćete kupovati naš prirodni gas. Nas ne zanima što je on najmanje 30 odsto skuplji od ruskog gasa“.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod trebalo bi da bude izgrađen pored „Severnog toka“. On će proći kroz teritorijalne ili isključivo ekonomske zone država duž obale Baltičkog mora: Rusije, Finske, Švedske, Danske i Nemačke. Ostalo je da se građevinska dozvola dobije još samo od zvaničnog Kopenhagena.\nTom projektu se protive Ukrajina i baltičke zemlje, kao i SAD koje Evropljanima nude svoj tečni prirodni gas.\namerički tečni gas


Snabdevanje strujom redovno – saopštava EPS\nDatum kreiranja 19 oktobar 2012\nRestrikcije struje se ne očekuju, jer je Elektroprivreda Srbije (EPS) spremna da obezbedi dovoljne količine električne energije tokom zimskog perioda, izjavio je danas vršilac dužnosti direktora EPS-a Aleksandar Obradović.\nGotovo svi remonti su završeni i ostao je još jedan mali remont koji se privodi kraju u Kostolcu. Naši kapaciteti su spremni da odgovore svim izazovima za dolazeću zimsku sezonu, rekao je Obradović za TV Pink. Obradović je ocenio da je glavni problem EPS-a nedostatak novčanih sredstava na računu i da je likvidnost tog preduzeća dovedena u pitanje zbog novčane „rupe” od 41 milijardu dinara, jer se u svakom momentu EPS-u duguje oko 130 milijardi dinara.\nNajveći problem su velika potraživanja prema građanstvu i privredi i u saradnji sa vladom mora se naći rešenje da se EPS-u omogući bolja likvidnost, naveo je Obradović. Obradović je rekao da je pre mesec dana stupio na dužnost, da bivše rukovodstvo EPS-a nije adekvatno branilo interese tog preduzeća i da je EPS polako propadao. Obradović je najavio da će razlika u obračunu PDV-a za utrošak struje za građane u saradnji sa resornim ministarstvom biti vraćena već na novembarskom računu. On je rekao da je cena struje u Srbiji mnogo niža nego u regionu i da bi realna i liberalizovana cena iznosila između 50 do 60 odsto iznad sadašnje cene.\nGovoreći o uvozu struje iz Republike Srpske, Obradović je naveo da je obezbeđeno oko 70 odsto električne energije za sledeću godinu i da je cena je bila od 53 do 57 evra po megavatu. Obradović je rekao da je grejanje na struju loše i po državu i ekolkogiju i da je potrebno naći rešenje kako da se demotivišu ljudi da se greju na električnu energiju. Obradović je rekao da je termoblok u Kostolcu u fazi planiranja, da se radi studija izvodljivosti, da su obezbeđena finansijska sredstva i izrazio nadu da će za vreme svog mandata uspeti da pokrene velike investicione projekte.\nYou are here: PočetnaVESTISnabdevanje strujom redovno – saopštava EPS


Grad Novi Pazar - Balkan textile 2014.\nBalkan textile 2014.\nPrepoznatljivo poput promocije svetskog brenda, Novi Pazar i ove godine svoja vrata otvara za aktere i poznavaoce tekstilne industrije. U okviru trećeg međunarodnog "Balkan textile sajma, priliku da upoznaju rad konkurentskih firmi ali i ostvare partnerstva na tržištu, imaće pedesetak izlagača iz zemlje i regiona. Ovogodišnja manifestacija koja se održava od 27. februara do 1. marta staviće, prema najavama, u drugi plan do sada održane susrete ovog tipa u okruženju. Da sve bude u najboljem redu pobrinuće se, pored asocijacije MERIDYEN, upravo grad Novi Pazar i Sportsko sajamska ustanova "Pendik".\nPosetioce sajma kao i same izlagače , i u smislu prezentacije sadržaja ali i kompletne organizacije događaja očekuje trodnevni, vrhunski osmišljen i po najsavremenijim kriterijumima pripremljen sajamski konceprt, što potvrđuje upravo Sajamsko sportska ustanova. Iz ustanove koja je za neverovatno kratak vremenski period dobila sva moguća priznanja na polju organizacije, i čiji rejting (u konstantnom porastu ) s razlogom zasenjuje mnogo zvučniju logistiku ovog tipa, poručuju da interesovanje za sajam tekstila nikada nije bilo veće. Upravo je to, prema njihovim rečima, najveći motiv da Novi Pazar kao domaćin trećeg "Balkan textile " sajma ispuni izuzetno visoka očekivanja, pa i više od toga.\nKapaciteti su, kada je o štandovima reč, odavno popunjeni, pa ipak, interesovanje kompanija da se u svojstvu izlagača predstave na sajmu ne jenjava. Na adresu organizatora svakodnevno stižu pitanja o mogućnostima da se izložbeni kapaciteti prošire i sva je prilika da će mnogi zainteresovani privrednici priliku za prezentaciju poslovanja, barem kada je Novi Pazar u pitanju, dobiti tek iduće godine. U odnosu na prošlogodišnju sajamsku ponudu, predstojeća manifestacija biće jača za desetak firmi svetskog ranga, a sami izglagači su jednoglasni u stavu da sajam tekstila zaslužuje mnogo više medijskog i svakog drugog prostora od dosadašnjeg, iako nema spora oko toga da se Novi Pazar tokom trajanja "Balkan textile" manifestacije nalazi u fokusu domaće i inostrane javnosti.\nPrvi put, sajam je održan pre dve godine, kao rezultat izuzetne saradnje između grada Novog Pazara i turskih privrednika. Naišao je na izuzetan prijem u privredno proizvodnom krugovima, naročito zbog jedinstvenog koncepta, kojim ne promoviše gotove proizvode već repromaterijal neophodan u proizvodnim procesima tekstilne i industrije nameštaja.\nNakon prva dva održana sajma, tokom kojih su uspostavljeni brojni poslovni konktakti i započeta zajednička poslovanja, novopazarske firme otvorile su vrata na mnogim do tada nedostupnim tržištima, i dobile priliku da ondašnjim kupcima prezentuju svoje gotove proizvode. Očekuje se da će i po broju inostranih posetilaca ovogodišnji "Balkan textile" sajam nadmašiti postojeća iskustva, zbog čega u turističkom sektoru sa zadovoljstvom iščekuju 27. februar.


Savić odredio spisak igrača za EP: Jedna izmena u odnosu na tim koji je pokorio Evropu u Barseloni - Sportska centrala\nSavić odredio spisak igrača za EP: Jedna izmena u odnosu na tim koji je pokorio Evropu u Barseloni\n9 jan 2020. 14:37\nSelektor vaterpolo reprezentacije Srbije, Dejan Savić, saopštio je spisak igrača koje će povesti na Evropsko prvenstvo.\nŠampionat Evrope na programu je od 14. do 26. januara u Budimpešti, Srbija će braniti titulu, a u odnosu na tim koji je osvojio zlato u Barseloni Savić je napravio samo jednu izmenu – umesto viktora Rašovića u timu će biti Nikola Dedović.\nNa spisku su Gojko Pijetlović (Oradea), Dušan Mandić (Pro Reko), Nikola Dedović (Špandau 04), Sava Ranđelović (OSC), Miloš Ćuk (Mladost), Duško Pijetlović (Solnok), Nemanja Vico (Triestina), Milan Aleksić (Barseloneta), Nikola Jakšić (Ferencvaroš), Filip Filipović (Pro Reko), Andrija Prlainović (OSC), Stefan Mitrović (Olimpijakos) i Branislav Mitrović (OSC).\n– Ovo je naš najjači sastav u ovom trenutku. U petak putujemo u Novi Sad gde ćemo trenirati sa Crnom Gorom. U subotu je predviđen i susret sa medijima a dan kasnije odlazimo u Budimpeštu sa ciljem da ostvarimo što bolji plasman, rekao je kratko Dejan Savić.\nSrbija će igrati u grupi B sa selekcijama Rumunije, Holandije i Rusije, koja će biti prvi rival, 14. januara od 17.30 časova.


Studio iza Dwarf Fortress otkrio zašto igra još uvek nema datum izlaska - PLAY!\nStudio iza Dwarf Fortress otkrio zašto igra još uvek nema datum izlaska\nDwarf Fortress je čuvena ASCII igra na kojoj razvojni studio Bay12 Games radi više od jedne decenije. Ova sandbox igra je doživela mnoge promene tokom svog razvojnog puta, a zajedno sa objavom da stiže na Steam, najavljene su i neke velike promene.\nSve je to izuzetno obradovalo fanove, ali developeri i dalje nisu otkrili informaciju na koju se najviše čeka – kada će Dwarf Fortress zapravo doći na Steam.\nSteam stranica prikazuje “time is subjective” poruku na mestu gde treba da stoji datum izlaska. A sada su i sami ljudi iza igre otkrili razlog zbog kojeg još uvek nema ni okvirnog datuma izlaska.\nKao glavni razlog, navedeno je da razvoj igara nosi dosta izazova i da je tokom procesa moguće da dosta stvari pođe naopako i da se najavljeni datum jednostavno ne može postići.\nLjudi iz Dwarf Fortress ne žele da ih to požuruje u radu, jer hoće da dostave kompletan produkt, i najviše od svega ne žele da razočaraju fanove, te je bolje da čekaju.\nDwarf Fortress uskoro dobija još novina kroz apdejtove, a datum ćemo saznati kada igra dođe do beta verzije.\nRelated Items:Bay 12 Games, Dwarf Fortress, release date, Steam, update


Baza CSR praksi – Smart kolektiv\nHome|Dobre CSR prakse, Korporativna filantropija, Korporativna filantropija, Partnerstva|Baza CSR praksi\nadmin2020-08-21T11:45:45+00:0024 јануара, 2014|\nSmart kolektiv je tokom 2007. godine učestvovao u izradi baze najboljih CSR praksi u Srbiji, s ciljem da identifikuje i sistematizuje društveno odgovorne prakse kompanija i analizira stanje društveno odgovornog poslovanja.\nZahvaljujući projektu kreirana je korisna alatka za sve uključene aktere – on line baza u okviru koje je, na osnovu nekoliko kriterijuma pretraživanja, omogućen uvid u CSR prakse najvećih kompanija u Srbiji. Istovremeno, ovaj projekat je po prvi put okupio partnere iz državnih institucija, kompanija i civilnog sektora na zajedničkoj promociji društveno odgovornog poslovanja.\nU saradnji sa Timom potpredsednika Vlade za implementaciju Strategije za smanjenje siromaštva i Agencijom za promociju izvoza i stranih ulaganja (SIEPA), Smart kolektiv je tokom 2007. godine pokrenuo projekat Baza dobre prakse društveno odgovornog poslovanja.\nKao prva i jedina takve vrste u Srbiji, Baza je obuhvatala relevantne studije slučaja CSR projekata najvećih kompanija u Srbiji. Ova sistematična prezentacija CSR projekata predstavljala je važan instrument informisanja javnosti o društveno odgovornom poslovanju, ali i promocije preduzeća koja su CSR koncept integrisale u svoju poslovnu praksu. Baza je nudila mogućnost pretrage prema vrstama aktivnosti: ad hoc akcije, donacije, struktuirani programi, korporativni fondovi; kao i prema CSR oblastima: radno okruženje, lokalna zajednica, tržište i zaštita životne sredine. Podaci prikupljeni u Bazi poslužili su kao osnova za analizu stanja društveno odgovornog poslovanja u Srbiji, koja je rezultirala preporukama za unapređenje ovog koncepta. Tim Smart kolektiva bio je u okviru projekta zadužen za razvijanje metodologije izrade baze, komunikaciju i realizaciju intervjua sa predstavnicima kompanija i konačnu obradu i sistematizaciju informacija.\nZa više informacija pogledajte ovu stranicu.


Krčmar: Mjere Vlade veoma važne i efikasne | Garantni Fond Republike Srpske\nDirektor Garantnog fonda Republike Srpske Radivoja Krčmar rekao je da je vidljivo da su mjere Vlade Srpske tokom pandemije virusa korona bile veoma važne i efikasne, istakavši da je do sada u okviru garantnog programa sa bankama ugovoreno 168 miliona KM kredita za privrednike.\nKrčmar je u intervjuu Srni naglasio da su te mjere mnogo značile za firme koje su izvozile proizvode, za turizam, prerađivačku industriju, poljoprivredu, usluge, dodavši da je svaki sektor bio ugrožen, te je Vlada Srpske intervenisala u tri pravca.\n“Poznato je da je prošle godine, da bi se održala radna mjesta, Vlada Srpske uplaćivala poreze i doprinose radnicima firmi koje zbog pandemije nisu mogle da obavljaju djelatnost”, naveo je Krčmar.\nOn je naglasio da je druga mjera donesena u junu prošle godine, kada je Vlada Srpske usvojila program podrške, odnosno garantni program firmama koje su trpjele štetu tokom pandemije virusa korona i za te namjene rezervisala 50 miliona KM.\n“Dobili smo zadatak da u ime i za račun Vlade Srpske izdamo garancije firmama koje su trpjele štetu. Primarna namjera Vlade je bila da poslovne banke koje imaju dozvolu Agencije za bankarstvo Srpske iz svojih sredstava plasiraju povoljne kredite firmama koje su se našle u teškoj situaciji da bi bila obezbijeđeni likvidnost, obrtna sredstva i neki dio investicija, odnosno investicija u osnovna sredstva”, naveo je Krčmar.\nOn je naglasio da je prva varijanta bila da ti krediti budu na četiri godine.\n“Pregovarali smo sa bankama, pozvali smo ih sve. Rezultat je da smo potpisali ugovore sa devet banaka i dvije mikrokreditne organizacije u iznosu 168 miliona KM i sigurno je da ćemo u ovoj godini taj ugovoreni iznos kredita uspjeti realizovati. Onda se smatra da smo mi izdali garanciju, to je kroz portfolio garancija da ne idemo na pojedinačne ugovore sa klijentima, što radimo u našoj redovnoj djelatnosti”, naglasio je Krčmar.\nPrema njegovim riječima, sa bankama je pregovarano da te kamate budu niže od kamata u njihovim redovnim kreditnim linijama i to je uspješno urađeno.\nOn je naglasio da je cilj da se program sprovede najefikasnije da bi bila obezbijeđena potrebna sredstva firmama.\n“Dobar motiv je da je ta garancija 70 odsto. Banka onda rizikuje samo 30 odsto, pošto mi po pozivu plaćamo ako bi se desilo da padne garancija i da moramo platiti”, naglasio je Krčmar i dodao da se to do sada nije desilo, te da sve ide dobrim tokom.\nPrema njegovim riječima, sada firme mogu da podignu iznos kredita od 50.000 do 400.000 KM, zavisno da li su mikro, mala ili srednja preduzeća, preduzetnici, registrovana poljoprivredna gazdinstva…\n“Plasirano je 22 do 23 miliona KM kredita za ovaj prvi kvartal, što je solidno i trend je uzlazni, imamo još dvije zainteresovane banke da pristupe ovom programu i očekujemo da će se ostvariti planiranih 238 miliona KM kredita, što je značajna podrška iz tog izvora”, naglasio je on.\nKrčmar je rekao da su najveću štetu tokom pandemije virusa korona pretrpjeli prerađivačka industrija, poljoprivreda, turizam i ugostiteljstvo i svi su ravnomjerno apliciraju za kredite kod banaka.\nOn je naveo da su kredite najviše koristila mala preduzeća, a do sada je plasirano blizu 200 kredita.\n“Mislim da je ovo dobra ideja i da je efikasno. Suština je da se usmjere tokovi novca kojima banke raspolažu više u poslovnu zajednicu nego do sada”, smatra on.\nKrčmar je rekao da je Garantni fond sačinio protokole sa većinom lokalnih zajednica u Srpskoj, a potpisani su i sa šest ministarstava Republike Srpske.\nPrema njegovim riječima, Garantni fond priprema ugovore sa komercijalnim bankama o garantovanju portfolija kredita.\n“To više nije kredit od 400.000 KM, može da bude iznos od tri ili pet miliona, a mi kao Garantni fond, zakonom je to propisano, pojedinačnu garanciju ne možemo izdati u iznosu većem od 1,5 miliona KM”, pojasnio je Krčmar.\nGovoreći o iskustvima zemalja u okruženju, Krčmar je naveo da Srbija nema garantni fond, ali da postoji u Autonomnoj Pokrajini Vojvodini fond koji se bavi pordškom poljoprivredi.


Tim EU i APIK sa Timom za borbu protiv korupcije Vlade KS: Obuka na temu "Izrada strateških dokumenata" | Vlada Kantona Sarajevo\nTim EU i APIK sa Timom za borbu protiv korupcije Vlade KS: Obuka na temu "Izrada strateških dokumenata"\nTim Evropske unije koji provodi projekt razvoja kapaciteta u sprečavanju korupcije i stvaranja strateških dokumenata u ovoj oblasti, u saradnji sa Timom Vlade Kantona Sarajevo za borbu protiv korupcije i Agencijom za prevenciju korupcije i koordinaciju borbe protiv korupcije (APIK), organizovati jednodnevnu obuku na temu "Izrada strateških dokumenata".\nKako su istakli iz Tima EU, jedan od važnih kriterija u Sporazumu o stabilnosti i pridruživanju jeste strateška i kontinuirana borba protiv korupcije. Današnja obuka usmjerena je prema službenicima kantonalnih i općinskih organa u okviru projekta "Razvoj kapaciteta u sprečavanju korupcije i donošenju strateških dokumenata u oblasti borbe protiv korupcije u BiH" koji finansira EU. Obuku su provodila tri međunarodna eksperta koji su svim učesnicima sastanka iskazali očekivanja vezana za povećanje kapaciteta kako bi se utvrđeni dokumenti mogli provoditi na terenu.\nJedan od najvažnijih vidova borbe protiv korpupcije jeste preventivno djelovanje i eliminiranje njenih uzroka jer u sistemu kakav postoji u BiH puno je teže boriti se protiv ove pošasti kada se ona već dešava na terenu, ističu iz državne Agencije za prevenciju i koordinaciju borbe protiv korupcije.\nKanton Sarajevo je donio Strategiju borbe protiv korupcije te kroz Akcioni plan na terenu provodi i realizira 25 mjera predviđenih ovim Planom. Iz vladinog Tima za borbu protiv korupcije naglasili su niz aktivnosti koje se realiziraju, a među njima posebno uspješnu uspostavu komunikacije sa svim kantonalnim institucijama iz javnog sektora. Oni su već prošli dio edukacija i obuka, a ostvarena je bliska saradnja sa državnom Agencijom. Detektujući javne nabake kao oblast sa velikim mogućnostima koruptivnih radnji, stvaranje i objavljivanje jedinstvene baze podataka o procesima javnih nabavki iz vladinog Tima smatraju posebno važnim iskorakom u prevenciji korupcije. Pored strateškog pristupa prevenciji, razrađene su i metode prijave korupcije.


Albanci nastavljaju da MALTRETIRAJU Srbina Bogdana Mitrovića: Njemu je produžen pritvor za još 2 meseca! | Najnovije vesti - Srbija danas\n28.09.2017. • 14:54 Tanjug\nAlbanci nastavljaju da MALTRETIRAJU Srbina Bogdana Mitrovića: Njemu je produžen pritvor za još 2 meseca!\nSud u Prizrenu produžio je za još dva meseca pritvor Bogdanu Mitroviću, koji je krajem avgusta uhapšen u Suvoj Reci pri obilasku porodične kuće, javlja Radio Kontakt plus.\nPavićević posetio Mitrovića: Tražiću njegovo puštanje, terete ga zato što je Srbin\nNapravljeni tajni spiskovi za hapšenje Srba, a aktiviraju ih OVAKO\nMitrovićev branilac, advokat Dejan A. Vasić izjavio je za ovaj radio da odluka o produženju pritvora nije bila očekivana, imajući u vidu izjave svedoka koji su do sada saslušani.\n- Naredna dva meseca iskoristićemo da pred sudom saslušamo nekoliko naših svedoka, nakon čega će učešće Mitrovića u navodnim ratnim zločinima biti razjašnjeno a lažne optužbe svedoka diskreditovane - rekao je Vasić.\nSkandal na Kosovu: Mitroviću u pritvoru ne daju lekove, zdravlje mu ozbiljno ugroženo (VIDEO)\nMitrović je optužen po iskazu njegovog komšije Albanaca, prema čijim rečima je Mitrović u selu Sopina u opštini Suva Reka 1999. godine navodno učestvovao u događajima koji imaju elemente zločina protiv civilnog stanovništa.\nMitrović je tokom saslušanja odbacio te navode kao netačne, navodeći da nema bilo kakve veze sa ratnim zločinima, dodajući da je tokom rata, njegovom zaslugom, Albancu koji ga optužuje, sačuvana imovina.\nBatina ima dva kraja: Đurić osuđuje albansku akciju i insistira na poštovanju prava uhapšenog Mitrovića\nBogdan Mitrović uhapšen je tako što je izveden iz grupe raseljenih Srba koji su obišli svoje kuće i porušenu Crkvu Svete Bogorodice u Mušutištu krajem avgusta.\n"Kosovska" policija akciju je izvela po okončanju liturgije i nakon što su raseljeni obišli svoja napuštena imanja u Mušutištu.\nNa izlasku iz Suve Reke, specijalci sa fantomkama izveli su Mitrovića iz autobusa.\nSpecijalno tužilaštvo kvazi države Kosovo podiglo je optužnicu protiv Mitrovića 18. jula ove godine, zbog, kako su saopštili, krivičnog dela "ratni zločin protiv civilnog stanovništva", naveo je Radio Kontakt plus.\nTagovi: Bogdan Mitrović, Kosovo, Srbi, Albanci\nLični Šešeljev lekar postavljen za direktora "Dedinja"\nŠarčević na obeležavanju 30 godina Erazmusa: Budućnost EU i regiona počiva na snažnoj ekonomiji


Beogradska rasprodaja: Posle Sava centra i "Beograđanke" evo šta je sledeće... - Bizlife.rs\n07:47 Beograd, 17/01/2020\ngoran vesić Sava Centar Grad Beograd apoteka beograd veterina beograd\nMmm, da… a prodaja gradskih javnih preduzeća…?\n23/01/2020 u 11:05\nGospodin Vesić ima vrlo čudne ideje, a ova o prodaji apotekarske ustanove Beograd apsolutno nije u interesu gradjana Beograda. Zapravo jako malo toga u ovom gradu radi kako treba, o javnom prevozu da ne pričamo. Stiče se utisak da ova garnitura „političara“, kako na gradskom tako i na republičkom nivou ima samo jedan cilj, prodati sve što iole vredi. Tako, kako se čini, prave privid uspešnosti, jer po njima budžet je pun, kako gradski tako i republički, a zapravo iza njih ostaće pustoš. Gradjane , poreske obveznike u Beogradu, olakšali su za PKB, koji su odbornici poklonili Republici, a ona poklonila nekom kupcu, jer je prodat za bagatelu, a kada novi vlasnik naplati nadoknadu za zemljšte kojim treba da prodje autoput ka Zrenjaninu, biće bukvalno za džabe. Da li je taj novac od prodaje u budžetu grada Beogradu, gde pripada ili u republičkom, gde ne pripada ? Za devet godina vladavine zadužili su državu za oko 9 milijardi eura, a bilo bi red da podnesu izveštaj šta je tim novcem napravljeno, da li je investiran tako da se bar na jedan pozajmljeni euro, prihoduje bar 3 eura ? Koliko je grad stvarno prihodovao od Beograda na vodi (kada se odbiju svi troškovi i obaveze koje su grad i republika preuzeli na sebe ? Bojim se da ćemo se tu tek jako iznenaditi. Toliko je prodavaca magle i ovakvih „stručnjaka“ da će posledice osećati mnoge budeće generacije. Da ne bi bilo zabune, ovo pišem kao gradjanin Beograda, neopterećen strankama, jer ne pripadam a i ne simpatišem ni jednu.\n30/01/2020 u 15:22


Foto: EPA / GIUSEPPE LAMI, RAS / Aleksandar Dimitrijević / RAS kombo\n- Lijanko je igrač koji ima kvalitet za reprezentaciju Srbije. Selektor Stojković je želeo da ga pozove na turneju koju ćemo imati početkom juna u Japanu. Obavili smo razgovore sa njim i kod njega je postojala želja i interesovanje. Na osnovu prikupljenje dokumentacije kontaktirali smo FIFA i nažalost odgovor je bio negativan. Lijanko je bio deo mlađih kategorija FS Srbije, zatim je igrao za omladnice i olimpijsku selekciju Brazila, tako da pravila ne dozvoljavaju da opet obuče dres Srbije. Hteli smo i mi i on, ali jednostavno nije moguće – objasnio je direktor A reprezetnacije Srbije Stevan Stojanović.


HITNA POMOĆ NA 112 - JEDAN TELEFONSKI BROJ ZA CELU SRBIJU\nRepublika Srbija uvodi jedinstveni pozivni broj Hitne medicinske službe za celu zemlju, te će operater iz centra biti taj koji će vozilo Hitne pomoći poslati do ugroženog pacijenta.\nU istoriju odlazi klasično pozivanje Hitne pomoći, već će se na mnogo brži i efikasniji način reagovati kada je potrebno, izjavili su u Ministarstvu zdravlja.\nSada će u ovakvim slučajevima operater iz centralizovane službe upućivati Hitnu službu, a da o tome ne mora da misli porodica obolelog. Takođe, do ugroženog pacijenta dolaziće onaj ko je najbliži, bez obzira na teritorijalnu nadležnost.\nTo je deo centralizacije zdravstvenih službi, predviđen Zakonom o zdravstvenoj zaštiti koji je uvojen u aprilu. Prema tom zakonu predviđen je i prelazak domova zdravlja i drugih zdravstvenih ustanova iz nadležnosti lokalne samouprave u nadležnost države, što počinje od 1. januara.\n„Kako bi se napravila bolja organizacija rada u Hitnoj službi i kako bi se podigla efikasnost, uvodi se jedinstveni pozivni broj, poput onog u Nemačkoj 112. Na taj način znaće se koja ekipa Hitne pomoći je najbliža i ona će se istog momenta uputiti ka ugroženom pacijentu. Bilo da se nesreća desi na autoputu, u gradu, selu, na bilo kom mestu u Srbiji, ubuduće će svi pozivi ići preko jedinstvenog pozivnog broja“, kazali su u Ministarstvu zdravlja.\n„U svakom trenutku će se znati gde su kola Hitne pomoći kako bi najbliža ekipa, bez obzira kojoj teritoriji pripada, stigla na lice mesta“, rekao je Lončar.\nIzvor: Blic i Koordinaciono telo


Osuđen na osam godina zbog trostruke pogibije - Društvo - Dnevni list Danas\nPočetna » Društvo » Osuđen na osam godina zbog trostruke pogibije\nPresuda zbog teškog udesa\nOsuđen na osam godina zbog trostruke pogibije\nMiloš S. (22) iz Smoljinca osuđen je pred Višim sudom u Požarevcu na osam godina zatvora i trogodišnju zabranu upravljanja motornim vozilom, jer je 17. avgusta prošle godine svojim autom „Audi A6“ usmrtio trojicu pešaka.\n0Piše: M. Veljković 17. novembra 2013. 18.32\nPetar Cvejić (20) i Nenad Obradović (48) poginuli su na licu mesta, dok je Vlada Jović (21) podlegao povredama nakon mesec dana, u beogradskom Urgentnom centru. U trenutku nesreće, okrivljeni je imao 0,96 promila alkohola u krvi i vozio je brzinom od 120 do 140 kilometara, na delu puta gde je ograničenje brzine 80 kilometara.\nZa krivično delo koje je Miloš S. počinio, teško delo protiv bezbednosti javnog saobraćaja, maksimalna kazna je 12 godina zatvora. „Ova teška nesreća dogodila se u ranim jutarnjim satima, oko 3,30, na magistralnom putu koji, preko Malog Crnića, vodi od Požarevca ka Petrovcu na Mlavi. Trojica pešaka kretala su se desnom stranom puta, kada je na njih, usled prekomerne brzine, naleteo svojim vozilom Miloš S. iz Smoljinca“, utvrđeno je tokom istrage.\nNeposredno pre nesreće, trojica Požarevljana iz romskog naselja Radna mala, bila su u noćnom klubu „Džipsi najt“. Desetak minuta nakon njihovog odlaska iz kluba, začuo se snažan tresak, pa su gosti istrčali napolje i u blizini ugledali auto i tri tela na asfaltu. Na lice mesta odmah su pristigli policija i Hitna pomoć, ali Cvejiću i Obradoviću nije bilo spasa, zbog teških povreda, kojima je narednog meseca podlegao i Vladan Jović.\nU trenutku nesreće, trojica nastradalih imala su od 1,60 do 1,80 promila alkohola u krvi. Njihovim porodicama optuženi je izjavio saučešće, iskazao kajanje i rekao da će im platiti odštetu zbog gubitka i duševnih patnji.\nVozač u Sidneju udario sedmoro dece na trotoaru, četvoro ubio\nRuski atletičar suspendovan na osam godina zbog dopinga


source.ba | Vulin: Komandante Vučiću, još dugo da čuvate sve Srbe\n- Vrijeme u kome ste vrhovni komandant Vojske Srbije je vrijeme nezabilježenih ulaganja u opremu i naoružanje. Ali i standard svih pripadnika vojske, istakao je ministar.\nAleksandar Vulin, ministar unutrašnjih poslova Srbije je u svoje i ime svih pripadnika tog ministarstva čestitao Dan Vojske Srbije predsjedniku Srbije. Ali i "vrhovnom komandantu Vojske Srbije" Aleksandru Vučiću, saopšteno je iz Vulinog kabineta.\nVulin je podvukao ulogu Vučića u izgradnji jake Vojske Srbije, prenio je N1.\n„Vrijeme u kome ste vrhovni komandant Vojske Srbije je vrijeme nezabilježenih ulaganja u opremu i naoružanje. Ali i standard svih pripadnika vojske“, istakao je ministar.\nOn je Vučiću poručio da će vrijeme njegovog „komandovanja vojskom“ ostati zapamćeno kao vrijeme „obnove oružane moći. I vrijeme u kome je “Srbija izabrala put vojne neutralnosti“.\nVulin je naglasio da je Vučić „prvi vrhovni komandant“ VS-a koji „nije predao… Niti izručio nijednog vojnika i oficira, ni jednom stranom sudu. Prvi je koji se nije plašio da iskaže poštovanje našim borcima za slobodu“.\nVulin je Vučiću poželio da još „dugo, po volji građana Srbije, komanduje našom vojskom i čuva Srbiju i sve Srbe“.\nPrethodno je srbijanski ministar odbrane Nebojša Stefanović položio vijenac. Uz vojne počasti, na Spomenik Neznanom junaku na Avali povodom Dana Vojske.\nAna Brnabić za srbijanske medije: Pravi se atmosfera da je legitimno da se nešto desi Aleksandru Vučiću!


BRICS zove Grčku – Bankar.me\nBRICS zove Grčku\nMay 12, 2015 Članci, MAKRO, SVE VIJESTI Leave a comment\nGrčka je dobila poziv da postane jedna od članica Nove razvojne banke, koju su osnovale zemlje BRICS, u čijem sastavu su Brazil, Indija, Rusija, Kina i Južnoafrička Republika.\nPoziv je upućen tokom telefonskog razgovora između grčkog premijera Alexisa Tsiprasa i zamjenika ruskog ministra finansija Sergeja Storčaka, a Tsipras je ovaj predlog nazvao prijatnim iznenađenjem i dodao da će ga razmotriti do detalja, navodi se u saopštenju grčke vlade, a prenosi agencija France presse.\nOvakva vijest objavljena je kasno u ponedeljak, kada su zvaničnici Grčke bili na sastanku sa partnerima iz eurozone u Briselu, nastojeći da postignu dogovor sa kreditorima koji bi omogućio puštanje preostale trašne kredita Atini od 7,2 milijarde eura.\nNova razvojna banka, sa početnim kapitalom od 50 milijardi dolara, koja se smatra takmacem Svjetske banke i Međunarodnog monetarnog fonda, ima za cilj finansiranje razvojnih projekata u zemljama BRICS.\nZemlja sa najvećim osnivačkim ulogom u banci biće Kina (41 milijardu dolara), zatim Brazil, Indija i Rusija sa po 18 milijardi dolara i JAR sa pet milijardi.\nRusko Ministarstvo finansija nada se da će NRB, čije ce sjedište biti u Šangaju, početi sa radom do kraja godine i prognozira da će banka pun kapacitet dostići za četiri do pet godine.\nPOJMOVIBanka BRICS BRICS samit zemalja BRIKS-a zemlje BRIKS-a\nPrevious Kako da okrenete vrijeme u svoju korist?\nSljedeći Sastanak direktora HAAB sa ministrom finansija dr Radojem Žugićem\nPutin predložio zajedničku energetsku platformu za BRICS


Vedra i pastelna Permafrost x MINISO kolekcija - Moj Enterijer – Kupatila, Nameštaj, Kuhinje, Garniture...\nNorveški dizajnerski studio Permafrost, uključio je svoje neverovatne talente u kreiranje vedrih i mladalačkih formi, vedrih boja, namenjenih jednom japanskom brendu...\nMINISO kolekcija audio opreme, osvetljenja i naprava namenjenih kućnom komforu, poseduje veoma interesantan koncept gostoljubive pojave i prijatne lepršavosti, koja često nedostaje elektronskoj kategoriji dizajna.\nIzmeđu veoma umirujuće i pacifične palete pastelnih boja i mekanih mat površina, koje predstavljaju ključne karakteristike Permafrost X MINISO kolekcije, svaki njen komad poziva svoje korisnike na dodir, istraživanje i upotrebu svakog pojedinačno, pružajući im istovremeno eho daleke mladosti ili detinjstva i omiljenih dečijih igračaka.\nCelokupna kolekcija zasniva se na prenosivom bluetooth zvučniku, USB memorijskom stiku u obliku pečurke, žičano povezanog para bubica i studijskih slušalica, malog stonog ventilatora i verovatno, najslađeg USB napajajućeg komada rasvete na dve noge.\nSvi komadi su jednostavni i singularni u svojim funkcionalnostima, ali pre svega očigledni u svojim namenama. Ukoliko uzmemo u obzir današnju preterano kompleksnu prirodu mnogih dostupnih uređaja, ovakav pristup dizajniranju predstavlja dobrodošlo pročišćavanje formi u korist čiste upotrebne vrednosti i uživanja.\nU kolekciji su prepoznatljivi elementi Permafrost prošlosti i projekata dizajniranja dečijih igračaka, koji su očigledni u ovoj reinterpretaciji običnih i savremenih elektronskih komada umetnika Andreasa Murija. Mala odstupanja u formama, pružaju veliku količinu ličnosti celokupnoj liniji proizvoda.\nUkoliko vam se sviđa ovo što vidite u našoj galeriji, za sada je potrebno da budete u Aziji kako biste priuštili bilo šta iz ove kolekcije, jer se Permafrost x MINISO linija proizvoda ekskluzivno prodaje putem MINISO prodavnica na njihovim baznim, azijskim, tržišnim lokacijama.\nPROČITAJTE SLEDEĆI TEKST: rOcean - prvi pametni aparat za filtriranje vode


Ministarstvo privrede za razgovore sa radnicima FAP-a\nBeta\t 2. marta 2016. 16:35\nMinistarstvo privrede saopštilo je danas da je i dalje spremno i otvoreno za nove razgovore sa predstavnicima Fabrike automobila u Priboju (FAP).\nTo ministarstvo podseća da je na jučerašnjem sastanku predstavnika FAP-a i Ministarstva privrede, postignuta saglasnost o većini zahteva koji su predstavnici radnika izneli, ali da se i pored toga deo radnika opredelio za štrajk gladju i na taj način “doveo u pitanje sve napore koji se zajedno ulažu da se problem prevazidje”.\n“Uvažavajući stvarnost na terenu, želju i potrebu radnika da imaju sigurnost i posao, Ministarstvo privrede smatra da se to mora tražiti i prepoznati u zakonskim okvirima, reformskom kursu Vlade Srbije i, pre svega, ekonomski održivim principima”, navodi se u saopštenju.\nNa sastanku je postignuta saglasnost oko povezivanja radnog staža i overe zdravstvenih knjižica, a predstavnici FAP-a, kako navodi Ministarstvo, razumeli su predočene mogućnosti države oko isplate zarada.\nPrema navodima Ministarstva privrede, postignuta je saglasnost i prihvaćen predlog za smenu menadžementa preduzeća, ali je konstatovano da se u narednih sedam dana, usaglasi predlog novog rukovodstva.\n“Dogovoreno je da početkom sledeće nedelje, u ponedeljak ili utorak, održimo sastanak sa predstavnicima Ministarstva odbrane i da se sagledaju zahtevi i mogućnosti Vojske Srbije, koja će dati doprinos u očuvanju delatnosti i neophodnog broja radnih mesta u FAP-u”, piše u saopštenju.\nMinistarstvo privrede predložilo je radnicima da kroz sve procese i probleme prolaze zajedno, uz medjusobno razumevanje i podršku, kako bi se našlo najbolje rešenje koje je održivo, sveobuhvatno i od kog će Priboj imati koristi.\nU holu FAP-a danas je 17 radnika tog preduzeća počelo štrajk gladju, zahtevajući isplatu zaostalih plata i povezivanje radnog staža, kao i rešavanje sudbine 500 radnika FAP-a koji će biti višak.


„Beograda za početnike„\nU ovonedeljnoj epizodi „Beograda za početnike“ videćete gde se nalazila prva fabrika aviona kraljevine Jugoslavije, čuveni „Ikarus“, jedina zgrada u Beogradu u art deko stilu i jedno od najstarijih novobeogradskih zdanja iz 1938. godine.\nPravila je ova fabrika avione koji su branili beogradsko nebo tog strašnog 6. aprila 1941. Arhitektonska lepotica. Njen osnivač bio je Dimitrije Konjević, prvi pilot u istoriji koji je potopio podmornicu iz vazduha, ali i čovek koji je od uništenja spasio Miroslavljevo jevanđelje. Januara 1916. kao austrougarski pilot Konjović dobija naređenje da bombarduje srpske trupe, koje su se po povlačenju kroz Albaniju ukrcavale na brodove u luci San Đovani di Medua. Kada je primetio da su među vojnicima i civili, okreće avion i baca bombe u more. Kasnije saznaje da se na brodu koji je trebalo da gađa, sa budućim srpskim patrijarhom Gavrilom, nalazio i najstariji srpski srednjovekovni spis. To je čovek koji je osnovao „Ikarus“ 1924. u Novom Sadu, koja se tri godine kasnije seli u Beograd, gde se grade nove hale i industrijski aerodrom. Ova na Novom Beogradu (koje više nema, srušena je) bila je upravna zgrada.\nU ovoj epizodi videćete gde se u Beogradu krije i prvi avion napravljen na Balkanu i gotovo filmsku storiju o prvom srpskom Ikaru, naizgled običnom knjigovođi koji je sam samcijat i samouk konstruisao prvi avion na Balkanu I njime poleteo. Naime, naša avijacija ne bi bila rođena da te daleke 1909. godine jedan svestrani sportista, atletičar, rvač, osnivač fudbalskog kluba u Subotici, strastveni biciklista i motociklista, Ivan Sarić, nije otišao na autoreli u Francuskoj gde će videti avion francuskog pilota I inženjera Luja Blerioa, kojim će ovaj te godine prvi na svetu preleteti Lamanš. Vratio se junak naše priče u rodnu Suboticu, čvrsto rešen da sam konstruiše avion, i to na osnovu dve fotografije Blerioovog jednokrilca koje je krišom napravio, od štapa i kanapa, što se kaže. Ali bukvalno.\nOvonedeljna epizoda “Beograda za početnike” otkriva i jedno od najuzbudljivijih mesta beogradskog podzemlja – tajnu komandu vazduhoplovstva Kraljevine Jugoslavije. Jer odavde je vođena odbrana Beograda tog strašnog 6. aprila 1941.\nBeograd je ostao bez jednog ogromno ljudskog, unikatnog, dobrog duha koji je ovaj grad svime što je radio činio boljim i humanijim. U spomen na radijsku legendu i pilota Zorana Modlija, koji nas je nedavno napustio, “Beograd za početnike” je ovonedeljnu emisiju posvetio njemu, i visinama ( u svakom smislu) kojima je težio.\nTagoviBeograd za početnike Ikarus Smiljana Popov Zoran Modli


Sa ratnom zastavom BiH pozirali ispred banjalučke Ferhadije i na ulazu u Prijedor - GradPrijedor.com - Portal grada Prijedora\nHome»Društvo»Sa ratnom zastavom BiH pozirali ispred banjalučke Ferhadije i na ulazu u Prijedor\nSa ratnom zastavom BiH pozirali ispred banjalučke Ferhadije i na ulazu u Prijedor\n8. maja 2015. 1 Min Read\nSejfudin Tokić, predsjednik Bošnjačkog pokreta za ravnopravnost naroda, slikao se sa ratnom zastavom BiH ispred banjalučke džamije Ferhadija. Iako je slika na njegov zvanični Fejsbuk profil originalno postavljena u decembru Tokić je sliku juče ponovo izbacio u prvi plan.\nOvaj čin dolazi u vrijeme napetih međunacionalnih odnosa nakon terorističkog napada u Zvorniku, u kome je stradao jedan policajac a dvojica ranjena, i koji je digao na noge sve sigurnosne agencije u BiH a policija RS je sprovela i akciju “Ruben”.\nU toj akciji privedeno je 16 osoba za koja postoji osnovana sumnja da su počinili krivična djela terorizam i nedozvoljena proizvodnja i promet oružja ili eksplozivnih materijala a za njih osam je predložen pritvor.\nPojedini bošnjački političari optuživali su vlasti RS da se iza ove akcije krije provođenje terora među povratnicima a ne potraga za teroristima.\nDa Tokić nije sam u ovom činu pokazuje i fotografija iz Prijedora koja se pojavila na društvenim mrežama u kojoj maskirano lice pozira takođe sa ratnom zastavom BiH.


Policija odgovarala na sva pitanja učenika i građana - juGmedia\nPolicijska uprava u Vranju je sinoć u centru grada, u okviru obeležavanja Dana policije organizovala otvoreni dan za učenike i građane, a kojima su predstavljena policijska vozila i oprema , kao i službeni psi.\nTako su Vranjanci, i oni mlađi i oni stariji, imali priliku da vide opremu sa kojom rade saobraćajna i granična policija, interventne jedinice policije, vatrogasne jedinice i deo opreme odeljenja kriminalističke policije.\nPrisutni policajci strpljivo su odgovarali na sva postavljena pitanja i objašnjavali građanima kako funkcioniše i za šta se pojedina oprema upotrebljava.\nSvi oni posetioci koji su želeli da na sebi isprobaju zaštitnu opremu interventne policije, to su mogli da učine uz pomoć policijskih službenika.\nNajmlađima su bila najinteresantnija policijska vozila, a pogotovo njihovi moćni motori i motorne sanke sa kojima vatrogasci spasioci, iz zavejanih sela, izvlače unesrećene i bolesne.\nSvako je hteo da pomazi i da se slika sa policijskim psima koji su poslušno stajali pored svojih vodiča. Nemački ovčar obučen za otkrivanje minsko eksplozivnih sredstava dozvoljavao je mališanima da ga pomiluju i po vratu i leđima, uživajući u njihovim dodirima.\nTako se ponašao i pas Zlatni retriver, koji je do sada postigao odlične rezultate u otkrivanju opojnih droga.\nIstoga dana su u sali Policijske uprave zakletvu položili i novoprimljeni radnici MUP-a.\nU prostoru za rezervni točak krio šest paketa marihuane\nStiže novac na jug Srbije\nVRANJE - Lokalne samouprave na jugu i jugozapadu Srbije mogu da računaju na donatorsku podršku Evropske unije i posle 2014, kroz nastavak Programa evropskog…\nOko 500 vozača blokiralo je na punih sat vremena glavne ulice u Nišu, Leskovcu i Vranju zbog konstantnog rastra cene goriva. (više…)


Ukrajinski premijer u Moskvi\nUkrajinski premijer Mikola Azarov boraviće danas u jednodnevnoj poseti Moskvi, gde će razgovarati sa premijerom Rusije Dmitrijem Medvedevom i šefovima država članica Visokog evroazijskog ekonomskog saveta (VEES) - najvišeg tela Carinske unije i Jedinstvenog ekonomskog prostora (JEP) Rusije, Belorusije i Kazahstana.\nRuska vlada je saopštila da se na susretu Medvedev-Azarov planira razmatranje ključnih pitanja bilateralne saradnje u trgovinsko-ekonomskoj, energetskoj, kreditno-finansijskoj, naučno-tehničkoj, humanitarnoj i kulturnoj sferi, kao i toka realizacije velikih zajedničkih industrijskih i infrastrukturnih projekata, javio je Itar-Tas s.\n"Azarov će učestvovati na sednici VEES na nivou šefova država i neformalno će razgovarati sa šefovima delegacija koje učestvuju na sednici", saopštila je ukrajinska vlada.\nItar-Tass navodi da je ranije zvanično najavljeno da će na sednici učestvovati ukrajinski predsednik Viktor Janukovič, ali njegov kabinet još nije saopštio njegove planove za utorak.\nNa sutrašnjoj sednici VEES učestvovaće predsednici Vladimir Putin, Aleksandar Lukašenko i Nursultan Nazarbajev, a pozvani su i predsednici Jermenije i Kirgizije, Serž Sargsjan i Alzambek Atambajev, koji su ranije podneli zahtev za priključenje Carinskoj uniji i JEP.\nOčekuje se da će lideri VEES razmotriti "mapu puta" za priključenje te dve zemlje.\nPutin, Lukašenko i Nazarbajev će razmotriti i nacrt sporazuma o formiranju EES, koji treba da profunkcioniše od 1. januara 2015. godine. Između ostalog, sutra bi mogao biti utvrđen institucionalni deo tog sporazuma, koji sadrži pitanja međunarodno-pravnog statusa, ciljeve i mehanizme aktivnosti Saveza.


Napravite kupovine na Rusgirls.webcam i dobijte do 200 žetona bonusa svakog dana!\n1. Tokom kampanje, rusgirls.webcam će nagrađivati 5 članova svakog dana ('Dan' se definiše tako da počinje u 00:00am GMT+2 i završava se u 11:59pm GMT+2).\n2. Besplatni žetoni će biti kreditovani na pobedničke rusgirls.webcam naloge u roku od par sati.\n5. rusgirls.webcam rezerviše pravo da menja ova zvanična pravila i vrednost nagrada u sopstvenoj diskreciji.\n6. rusgirls.webcam rezerviše pravo da otkaže kampanju u sopstvenoj diskreciji. Učešćem u kampanji, učesnici se slažu da neće imati prava na bilo kakve nagrade u slučaju otkazivanja.


Subvencije agraru do kraja jula\nSvilajinac -- Ministarstvo poljoprivrede će dati naloge za isplatu regresa po hektaru obradive površine, kako bi do kraja jula svi poljoprivrednici dobili tu subvenciju.\nU saopštenju se ističe da je u protekla dva meseca, Ministarstvo poljoprivrede isplatilo oko 4,5 milijarde dinara.\nTo predstavlja realizaciju više od polovine ukupno podnetih zahteva podnetih od kada je počeo prijem zahteva za regres po hektaru obradive površine od 14.000 dinara.\nMinistar poljoprivrede, šumarstva i vodoprivrede Saša Dragin kaže i da će država poljoprivrednicima na razne načine pomoći da saniraju štete od poplava.\nKada je reč o štetama od poplava, ministar Dragin je naveo da je "Vlada odobrila sredstva koja će pomoći opštinama da saniraju štete od poplava i velikih padavina".\n"Ministarstvo će svim poljoprivrednicima, koji su imali štetu preko 30 odsto i gde je proglašena elementarna nepogoda, otpisati plaćanje zakupnine za državno zamljište u procentu štete i biće oslobodjeni plaćanja vodoprivrednih naknada", rekao je Dragin.\nPored toga Ministarstvo je preduzelo mere da za jesen obezbedi poljoprivrednicima dovoljne količine subvencionisanih mineralnih đubriva, zaključio je Dragin.\nMeser: Moguća gradnja topionice\nBor -- Nemačka kompanija Meser je saopštila da je moguća izgradnja nove topionice bakra u Boru u skladu sa evropskim standardima.\nU toj kompaniji kažu da to podrazumeva i izgradnju nove fabrike kiseonika, koja bi pratila i potrebe nove topionice većeg kapaciteta.\nMeser je Fabriku kiseonika, koja je nekada poslovala u sastavu Rudarsko-topioničarskog basena (RTB) Bor, kupio 2009. godine za 2,5 miliona dolara.\nMeser je saopštio da dnevno proizvodi 100 tona gasovitog kiseonika, kao i azot za potrebe RTB-a Bor. "Investirali smo u četiri velika rezervoara za kiseonik, a na lokaciji se nalazi i prodajni centar za sve vrste tehničkih gasova", naveli su u toj nemačkoj kompaniji.\nMeser Tehnogas je vodeća kompanija za proizvodnju i prodaju industrijskih i medicinskih gasova i opreme za sečenje i zavarivanje.\nPodsetimo, predstavnici RTB-a i kanadske kompanije SNC Lavalin potpisali su 10. juna u Boru ugovor o izgradnji Topionice i nove fabrike sumporne kiseline u vrednosti od 175 miliona evra. Novac za izgradnju - 135 miliona evra obezbedjen je iz kredita kanadske izvozne banke EDC, a ostalih 40 miliona obezbedili su RTB Bor i država.\nSrbija zanimljiva investitorima\nBeograd -- Srbija i dalje privlači pažnju potencijalnih stranih ulagača, tako da državni zvaničnici ove godine očekuju oko dve milijarde evra stranih investicija.\nMinistar ekonomije Mlađan Dinkić kaže da cilj Srbije treba da bude borba za veće zapošljavanje, kroz smanjenje birokratije i stimulisanje investitora da dođu.\nBez obzira na činjenicu da razvijene zemlje sveta još nisu počele da se oporavljaju od posledica globalne krize i što su mnogi investitori oprezni u ulaganju kapitala,\nAgencija za strana ulaganja i promociju izvoza (SIEPA) istovremeno prognozira da bi najveći deo stranih ulaganja trebalo da dođe od švedske Ikee, austrijskog "Vaker Nojsona" i velikog broja kooperanata Fijata.\nProšle nedelje novi direktor SIEPA Božidar Laganin je rekao da sada oko 80 stranih kompanija iskazuje veliko interesovanje da ulaže u projekte širom Srbije.\nOčekivana suma od dve milijarde evra mogla bi da bude uvećana za još oko jednu i po milijardu evra, koliko očekuje ministarka finansija Diana Dragutinović od prodaje državnog udela u Telekomu Srbija, ukoliko se ta transakcija realizuje do kraja godine.\nU ovoj godini, najveći priliv investicija u Srbiji se očekuje u automobilsku industriju, odnosno od auto-komponentaša, koji će opsluživati delovima fabriku Fijata u Kragujevcu i izvoziti na strana tržišta i što je najvažnije, uposliće veliki broj lokalnih radnika.\nU automobilskoj branši u Srbiji sada posluje 86 kompanija, od kojih su trećina strane - najviše iz Slovenije, Nemačke i Italije. Prema zvaničnim podacima, u 2008. godini ukupan prihod u automobilskoj industriji iznosio je 900 miliona evra i od nje živi oko 150.000 ljudi u Srbiji.\nStrani investitori se interesuju i za ulaganja u druge oblasti privrede, kao što je proizvodnja građevinskog materijala, hotelijerstvo, proizvodnju električne energije, tekstilnu industriju i proizvodnju hrane, ali i dalje skreću pažnju na komplikovane procedure i suvišno administriranje za dobijanje potrebnih dozvola.\nSVILAJNAC -- Panasonic will "start working" in Svilajnac by mid-October, and it also announced that it will build a new factory there, says Economy Minister Mlađan Dinkić.\nBELGRADE -- The current rise in retail prices confirms the National Bank of Serbia (NBS) forecast that year-on-year inflation will stay under four percent in June.\nBELGRADE -- The unemployment rate in Serbia in April amounted to 19.2 percent, showed the Labor Force Survey.


Ministarstvo prosvete i nauke Republike Srbije objavilo je Konkurs za dodjelu 40 stipendija za školsku 2012/13. godinu u okviru Projekta: „Srbija za Srbe iz regiona“.\n17.04.2012. KonkursiUniverzitet u Banjoj Luci\nMinistarstvo prosvete i nauke Republike Srbije objavilo je Konkurs za dodjelu 40 stipendija za školsku 2012/13. godinu u okviru Projekta: „Srbija za Srbe iz regiona“. Ministarstvo poziva sve zainteresovane pripadnike srpske nacionalne zajednice st...\nNa osnovu odredaba člana 69. Zakona o visokom obrazovanju („Službeni glasnik Republike Srpske“, broj: 73/10 i 104/11), člana 43. Statuta Univerziteta u Banjoj Luci, Pravila postupka za izbor rektora i prorektora Univerziteta u Banjoj Luci, broj: 05-14...\n11.04.2012. KonkursiUniverzitet u Banjoj Luci\nNa osnovu člana 138. stav (3) Statuta Univerziteta u Banjoj Luci, Senat Univerziteta raspisuje Konkurs za izbor nastavnika i saradnika na Univerzitetu u Banjoj Luci 11.04.2012.godine


Filip Gordon u Beogradu – Nadlanu.com\nObjavljeno 15. juna 2011. / 09:33:08\nBEOGRAD, 15. juna 2011. (Beta) – Pomoćnik američke državne sekretarke za evropska i evroazijska pitanja Filip Gordon u sredu dolazi u Srbiju u okviru posete zemljama regiona.\nKako je najavilo ministarstvo spoljnih poslova Srbije, Gordon će razgovarati sa šefom diplomatije Vukom Jeremićem, ali nakon tog susreta neće biti izjava za novinare.\nAmerički zvaničnik dolazi u ovu posetu da bi, kako je najavio Stejt department, “naglasio podršku SAD svim zemljama Zapadnog Balkana u izgradnji naprednih, miroljubivih i demokratskih društava koja nastoje da zauzmu mesta koja im pripadaju kao punopravnim članicama evropske i evroatlantske zajednice”.\nU maju 2010, u intervjuu agenciji Beta, Gordon je rekao da se SAD protive podeli Kosova koje priznaju kao suverenu i nezavisnu državu, ali da “može i mora biti napora da dve zemlje (Srbija i Kosovo) reše teška praktična pitanja”.\nOn je tada rekao i da je evropska integracija Srbije i čitavog Balkana “strateški cilj administracije Baraka Obame”, ali da smatra da će “put Srbije ka članstvu u EU zahtevati da Srbija reši situaciju sa Kosovom”.\nNatali Portman rodila sina\nSvečana promocija Partizanovog novog dresa


06/12/2021 | 10:58 ⇒ 15:23 | Autor: SRNA\nSavjetnik srpskog člana Predsjedništva BiH Radovan Kovačević rekao je da je potpuno jasno da će i Republika Srpska i Srbija biti suočene sa najvećim mogućim izazovima i da je jedini način na koji mogu na to da odgovore da budu snažne, jedinstvene i stabilne.\n- A, snažni smo samo onda kada smo jedinstveni i stabilni. I to je suštinska poruka i za Srbiju i za Srpsku – snažni, jedinstveni, bez turbulencija, bez nemira i idemo dalje da vodimo borbu za razvoj i rast Srbije i Srpske - rekao je Kovačević za Televiziju Pink.\nOn je ocijenio da odjednom postoji ogromno interesovanje međunarodne zajednice za Balkan, gdje su dva ključna prioriteta - da se oduzmu prava Srbima na Kosovu i Metohiji i u BiH, i to je to.\nKomentarišući neke inicijative o "Dejtonu dva", Kovačević je rekao da je "Dejton dva" neka vrsta želje određenih struktura da ne postoje Republika Srpska niti prava za Srbe i Hrvate, nego da se izgradi BiH samo po želji Bošnjaka.\nAli, to se nikada neće dogoditi jer, dodao je on, ni Srbi niti Hrvati neće nikada pristati na to.\nOn je rekao da Srpska ne "zatvara vrata" i želi da razgovara sa svima – i sa SAD, Berlinom, Londonom, Briselom, Moskvom, Pekingom, i da iznese šta su stvarni argumenti, jer kriza u BiH nije od juče, pošto je od prvog dana Dejtona krenulo njegovo rušenje.\n- BiH po Dejtonu je mogla da opstane. Narod u Republici Srpskoj voli Srpsku i Srbiju, a prihvata i poštuje BiH. Nastavićemo jasnu i odlučnu nepokolebljivu borbu za zaštitu prava Srpske i njenih građana, i to nećemo prestati, bez obzira na bilo kakve prijetnje sankcijama. Rukovodstvo Srpske, predvođeno /Miloradom/ Dodikom, radi u interesu naroda i Srpske, i to niko ne može da promijeni - rekao je Kovačević, te istakao da je za Srpsku najbitnije i da postoji stabilna Srbija.\nOn je ocijenio da je evidentno da i u BiH i na Kosovu i Metohiji Srbi žele da razgovaraju i pozivaju na dijalog da se dođe do rješenja, ali da Albanci i Bošnjaci to ne žele, nego čekaju da neko sa strane ispuni njihove političke želje.\nKomentarišući proteste i blokade saobraćajnica dijela ekologa i opozicije u Beogradu i Srbiji, Kovačević je rekao da ga to mnogo podsjeća na nekadašnje situacije u Banjaluci, kada je opozicija blokirala saobraćaj, a jedan od opozicionih lidera blokirao saobraćaj svojim poršeom, zaustavljao kola hitne pomoći i gledao ko može da prođe.\n- To je vodilo nekim drugim nemirima. Sve to je bilo testirano i imalo namjeru da destabilizuje Srpsku. Sve isto se događa u Srbiji, što Republiku Srpsku zabrinjava, jer joj je jako bitno da ima stabilnu Srbiju, na koju će da se oslanja. Podržavam zabrinutost ljudi za životnu sredinu, ali ima mnogo elemenata da se to politički zloupotrebljava od ljudi koji nemaju političku snagu - rekao je Kovačević.\nOn je istakao da sada postoji ogroman politički pritisak dijela međunarodne zajednice na Republiku Srpsku, jer Srpska više ne pristaje na tu vrstu pravnog nasilja koje se konstantno vrši nad njenim pravima, srpskim narodom, Dejtonskim sporazumom i Ustavom BiH.\n- Mi to ni na koji način ne planiramo da tolerišemo. Borićemo se za naša politička prava, za zaštitu ustavnog poretka. Borimo se da zaštitimo Ustav BiH, iako smo suočeni sa raznoraznim prijetnjama - rekao je Kovačević.\nOn je naglasio da sve što radi međunarodna zajednica 26 godina nakon potpisivanja Dejtonskog sporazuma jeste slabljenje pozicije Republike Srpske i da se kreira jedna vještačka centralizacija BiH, i to uvijek na uštrb Republike Srpske i dva konstitutivna naroda, Srba i Hrvata, a u interesu jednog konstitutivnog naroda – Bošnjaka.\nKovačević je rekao da je u BiH definitivno velika kriza, izazvana time što je bivši visoki predstavnik Valentin Incko nametnuo određeni zakon, što je za Republiku Srpsku apsolutno neprihvatljivo.\n- Mi ni na koji nači ne pristajemo da neko nameće zakone u BiH. Postavlja se pitanje - čemu onda demokratski izabrani predstavnici? - rekao je Kovačević, koji je ponovio da visoki predstavnik u BiH ne postoji, jer na posljednjoj sjednici Savjeta bezbjednosti UN Kristijan Šmit nije izabran.\nKovačević je rekao da su smiješne optužbe da Beograd i ruski predsjednik Vladimir Putin narušavaju mir i vrše destabilizaciju u BiH i regionu, te dodao da i Putin i mađarski premijer Viktor Orban žele da vide šta su stvarni problemi u BiH, da doprinesu rješavanju.\nOn je rekao da Srpska i u ovim ograničenim okolnostima ima i te kakvu značajnu međunarodnu komunikaciju, te podsjetio na susrete srpskog člana Predsjedništva biH Milorada Dodika sa svjetskim zvaničnicima, ali i na posjete predsjednika Srpske Željke Cvijanović Vašingtonu i Izraelu.\nOn je podsjetio na uspješnu posjetu Rusiji i sastanak Dodika sa Putinom, gdje je dogovorio najnižu u Evropi cijenu gasa, kao što ima i Srbija, te izgradnju autonomnog gasovoda iz Srbije ka Banjaluci, kao i dvije nove gasne elektrane, što je izuzetna vijest kada je cijela Evropa u problemu sa energentima.\nPodsjetivši na susrete Dodika sa turskim predsjednikom Tajipom Redžepom Erdoganom, Hrvatske Zoranom Milanovićem, mađarskim premijerom Viktorom Orbanom, redovne susrete sa predsjednikom Srbije Aleksandrom Vučićem, kao i na posjete zvaničnika Banjaluci, on je rekao da to govori da Srpska aspolutno ima argumente i da ima kome da ih kaže.\n- Probleme prave oni koji imenuju svoje izaslanike, a koji uopšte ne žele da se pitaju šta su to stvarno problemi u BiH - rekao je Kovačević.\nKovačević je rekao da i Srpska i Srbija ekonomski stoje sve bolje, da Srbija ima ubrzan ekonomski rast, dok Srpska odmah poslije Srbija ima ekonomski rast i pored pritisaka, onemogućavanja i omalovažavanja.\nKada je riječ o izjavama evropskog poslanika Viole fon Kramon, Kovačević je rekao da je ona zainteresovana da se Srbima oduzmu sva moguća prava, da je ona trenutno u Evropskom parlamentu zagovarač svih politika koje idu na štetu Srba, te da je glavni lobista da se od BiH napravi takozvana građanska država po mjeri Bošnjaka, bez ikakvih prava za Srbe i Hrvate, odnosno za više od 50 odsto građana BiH.\n- Ona je glavni zagovarač da je ključni problem u BiH ne to što je neko nametnuo zakon, niti što su Dejton i Ustav BiH oskrnavljeni, nego da je problem Milorad Dodik koji kaže da se to više ne može raditi. Mi tražimo da se u BiH poštuje Ustav, kao u bilo kojoj drugoj zemlji i da se Srpskoj vrate prava koja joj pripadaju - rekao je Kovačević.\nPovodom pojave u medijima Harisa Silajdžića, Јanoša Bugajskog, Kristijan Amanpur i ostalih ratnih ličnosti, Kovačević je rekao da to govori da su "pušteni najmračniji duhovi iz najmračnijeg vremena", ali da treba znati da više nije isto ni vrijeme niti svijet, ni Srbija niti Srpska, koje imaju mnogo bolju međunarodnu komunikaciju nego prije.\nDoboj obilježava Dan grada; Primjer dobre saradnje republičke i lokalne vlasti (FOTO/VIDEO)\n18:54 > Dodik: Republika Srpska ide svojim putem (VIDEO)\n18:00 > Dodik: Vidovdan - jedan od najvažnijih datuma u srpskoj istoriji


Na sastanku sa predstavnicima advokatskih komora Republike Srpske i Federacije BiH razmatrana je mogućnost obustave rada svih advokata u BiH ukoliko ne bude izmijenjen propis kojim su brčanski advokati obuhvaćeni procesom fiskalizacije, potvrdio je danas predsjednik Protestnog odbora brčanskih advokata Mirko Simić.\n“Konačnu odluku o tome ćemo donijeti krajem sljedeće sedmice nakon našeg ponovnog sastanka. Advokati koji odstupe od zajedničkog stava dvije entitetske komore bit će sankcionisani, pa čak i isključeni iz komora”, rekao je Simić.\nPredsjednik Advokatske komore Republike Srpske Branislav Rakić objasnio je tokom susreta sa brčanskim advokatima da nije riječ ni o kakvom hiru, već o potrebi da budu zaštićena ljudska prava klijenata koja su ugrožena mogućnošću poreskih inspektora da pregledaju advokatske spise.\nAdvokati podsjećaju da je od aprila, kada je donesen zakon, odgođeno više od tri hiljade ročišta pred sudovima distrikta.


Sporazum Beograda i Prištine imaće stotine strana - Sputnjik Srbija\nSporazum Beograda i Prištine imaće stotine strana\n15:11 02.04.2019 Preuzmite kraći link\nKomesar za pregovore o pristupanju Johanes Han očekuje da dijalog Beograda i Prištine izađe iz ćorsokaka i rezultira sporazumom, koji će, kaže, biti definisan na stotinama strana.\n„Postoji zastoj u dijalogu Beograda i Prištine i ja se nadam da ćemo uskoro to moći da prevaziđemo. Rešenje za ovo pitanje i cilj pravnoobavezujućeg sporazuma je osnovni preduslov i za mnoge regionalne projekte koji zahtevaju razjašnjenje budućih odnosa“, poručio je Han.\nSporazum između Makedonije i Grčke ima imeđu 35 i 40 strana, podseća Han i procenjuje:\n„Ne očekujem da će budući sporazum Beograda i Prištine biti manji, verovatno će imati stotine strana. Šta god da bude rezultat, on mora da bude održiv, da doprinese razvoju celog regiona i da ne utiče na treće strane“, poručio je Han.\nJohanes Han je tokom debate o „Budućnosti EU politike proširenja“ u Spoljnopolitičkom odboru Evropskog parlamenta ponovio da EU neće u članstvo primati zemlje sa otvorenim bilateralnim problemima.


Alkoholizam kod mladih - Bolnica Vita\n|Published on: 15. 02. 2019.|Categories: Alkoholizam|\n(Istraživanje bolnice Vita iz novembra 2015. sprovedeno na uzorku od 914 srednjoškolaca do 17 godina iz Srbije, Crne Gore i BiH)\nPijenje je postalo sastavni deo ispunjavanja slobodnog vremena uz druženja i izlaske, a adolescenti sve učestalije posežu za pićem do opijenosti. To je pokazalo istraživanje bolnice Vita iz Novog Sada o rizičnim oblicima ponašanja sprovedenog prošlog novembra na uzorku od 914 srednjoškolaca do 17 godina iz Srbije, Crne Gore i BiH.\nObrađena su 4 fenomena: zloupotreba alkohola, pušenja, psihoaktivnih supstanci i kockanja. Rezultati su potvrdili da su kod mladih sve zastupljeniji rizični oblici ponašanja, posebno u delu zloupotrebe alkohola. Ove podatke dao je ekskluzivno za “Bilje i Zdravlje” Milan Vlaisavljević, direktor bolnice Vita i psiholog.\nPostoji li granica u godinama kada sme da se proba alkohol, a da ne izazove psihološku i fizičku zavisnost?\n– Adolescencija je posebno osetljiv, samim tim i najrizičniji razvojni period života. U periodu adolescencije najčešće dolazi do početnih eksperimentisanja sa alkoholom i drugim psihoaktivnim supstancama što može da ima dalekosežne posledice na razvoj mlade osobe. Sa druge strane, ne postoji starosna granica koja sama po sebi donosi “imunitet” na zloupotrebu alkohola. Preterano konzumranje alkohola u bilo kojoj životnoj dobi nosi rizik od stvaranja fenomena zavisnosti i čitavog niza tzv. sekundarnih telesnih posledica. Ključna reč u tom smislu je umerenost, koja bi po prirodi stvari trebala da dođe sa zrelosti i životnim iskustvom.\nKoliko u ranijim godinama probanje alkoholnih pića doprinosi kasnijoj sklonosti ka redovnom pijenju?\n– Na razvoj sklonosti ka redovnom pijenju alkohola utiče više faktora rizika, jedan od njih je svakako i rana zloupotrebe alkohola. Ljudski mozak razvija svoje pune kapacitete do 21. godine života i u tom periodu je posebno osetljiv na štetne uticaje kakve izazivaju psihoaktivne supstance među njima i alkohol. Ukoliko je zloupotreba učestala i izražena, ličnost mlade osobe trpi nepovoljan uticaj što može da rezultira značajnim osiromašenjem i umanjem njegovih razvojnih kapaciteta.\nŠta sve, osim radoznalosti i želje da se što pre uđe u svet odraslih motiviše mlade da se druže sa čašicom?\n– Motiva i okidača ima više, pored pomenute radoznalosti tu je i uticaj vršnjaka koji snaži tokom adolescencije, kao i blagonaklon odnos nešeg društva prema pijenju alkohola. Mnogi običaji u našem društvu u sebe uključuju i konzumiranje alkohola, te ne iznenađuje podatak da je zapravo najveći broj mladih prvo iskustvo sa alkoholom imalo u okviru svoje porodice. Na kraju, deo razloga se nalazi i u dostupnosti alkohola (i pored zakonskih zabrana), kao i u samom njegovom hemijskom efektu.\nKoje sve bolesti kod mladih uzrokuje ovaj porok (ranije pijenje uzrokuje ranije propadanje organa (jetra, bubrezi, srce, mozak…)?\n– Kod mladih, negativne posledice zloupotrebe alkohola se pre svega vide na nivou promena ličnosti i razvoja rizičnih oblika ponašanja. Ličnost mlade osobe se menja u pravcu impulsivnosti, agresivnosti, gubitak motivacije za postignućem, dominacije principa zadovoljstva. Posebno je otežan proces socijalnog i emocionalnog sazrevanja i razvoj odgovornosti što može imati dalekosežne posledice vidljive i u kasnijoj životnoj dobi. Takve mlade osobe su sklonije ekscesivnom ponašanju, agresivnim i nasilničkim ispadima, delikvenciji, upuštanju u rizične seksualne odnose, neodgovornom ponašanju u saobraćaju.\nSa druge strane, višegodišnje prekomerno konzumiranje alkohola, može da stvori značajan broj oštećenja u organizmu pa i razvoja bolesti. Najčešće se javljaju oboljenja jetre (masna jetra, ciroza jetre, često i hepatitis B i C), oboljenja pankreasa (akutni i hronični pankreatit, šećerna bolest), oštećenja srca i krvnih sudova (slabost srčanog mišića, hipertenzija), oštećenja želuca i jednjaka, oštećenje perifernog nervnog sistema i druga neurološka oštećenja.\nPosledice pijenja reflektuju se na bližnje (porodicu, prijatelje..) ali može biti uzrok i saobraćajnih nesreća, tuča, čak i ubistava?\n– Kao što sam već pomenuo, promene na nivou ličnosti osobe koja ima problema sa alkoholom se neminovno odražavaju na njegovo ponašanje, a samim tim i na njegov odnos prema okolini. Zbog toga problem zavisnosti od alkohola prevazilazi okvire pojedinca; veliki pritisak i brojne simptome bolesti trpe i njegovi najbliži, a vremenom se posledice neminovno osete i u širem društvenom okruženju kroz različite oblike rizičnog ponašanja.\nKoje konkretne savete bi dali roditeljima koji primete da naslednik dolazi kući “pod gasom”?\n– Važno je pre svega da roditelji razvijaju i održavaju blizak odnos sa svojom decom koji podrazumeva iskrenost, razumevanje, podršku i uključenost u njihov život.\nU takvoj situaciji, ukoliko nema drugih problema u funkcionisanju deteta ne treba dizati paniku, treba obratiti pažnju i razgovorom, bez optuživanja pokušati saznati što više o okolnostima i razmišljanju deteta na tu temu. Ukoliko je prekomerno konzumiranje alkohola povezano sa drugim “ispadima” u svakodnevnom funkcionisanju za preporuku je da se roditelji usmere na konkretne propuste u ponašanju deteta i jasno izraze svoja očekivanja. Dobro je da dete ima jasno definisane obaveze pri čemu bi i ono trebalo da učestvuje u dogovoru oko njih. U zahtevima roditelja značajna je istrajnost i doslednost, kao i usaglašenost svih koji učestvuju u vaspitanju deteta.\nKada roditelji treba da se zabrinu i obrate stručnjaku za pomoć?\n– Ukoliko se problemi sa pijenjem alkohola kod deteta ponavljaju, a njegovo ponašanje bude sve rizičnije, i sve manje pod kontrolom porodice i pored njihovog angažovanja, vreme je da se potraži stručna pomoć. Važno je da se ne gubi vreme, jer ponekad je dovoljno samo ohrabriti i usmeriti porodicu da efikasnije pristupi rešavanju problema ili dete da reši neke svoje konflikte i da se na tome završi. Sa druge strane, u kliničkoj praksi imamo i one koji se posle 10-15 godina trajanja problema prvi put obraćaju za stručnu pomoć, tada je situacija neuporedivo komplikovanija i zahteva dugotrajno i kompleksno lečenje.


Učešće UNSS u osnivanju Unije srednjoškolaca Crne Gore – UNSS\nUčešće UNSS u osnivanju Unije srednjoškolaca Crne Gore\nBeograd, Maj 18, 2010\nSEE (South Eastern Europe), radna grupa OBESSU-a zadužena za saradnju sa jugoistočnom Evropom, posetila je Crnu Goru u periodu od 1. do 4. maja 2010. godine. Primarni cilj ove radne grupe jeste osnaživanje nacionalnih unija srednjoškolaca u jugoistočnoj Evropi i podržavanje inicijative za osnivanjem nacionalnih unija u onim zemljama u kojima one još uvek ne postoje, kao što je slučaj sa našim susedima, Crnom Gorom. Članovi ove radne grupe su predstavnici nacionalnih unija srednjoškolaca članica OBESSU-a širom Evrope, i to: Valter Stöderman, predstavnik finske unije srednjoškolaca (FSS), Ivica Alpeza, predstavnica unije srednjoškolaca Bosne i Hercegovine (ASuBiH), Igor Magazin, član Upravnog odbora UNSS-a, Aleksandra Maldžiski, tadašnja članica Upravnog odbora OBESSU-a i Jonathan Favereau, generalni sekretar OBESSU-a.\nRadna grupa se u Podgorici sastala sa srednjoškolcima iz oko desetak gradova širom Crne Gore. Ovaj sastanak omogućen je u saradnji sa OKC Juventasom (http://www.juventas.co.me), koji trenutno sprovodi projekat sa ciljem da se kreira nacionalna unija srednjoškolaca u toj zemlji, što OBESSU podržava i prepoznaje kao bitnu stavku u razvoju srednjoškolskog aktivizma u Crnoj Gori.\nNa sastanku je prisutnima prvo trebalo predstaviti unije srednjoškolaca iz drugih zemalja, te su Valter, Ivica i Igor prezentovali FSS, ASuBiH i UNSS, da bi zatim Aleksandra i Jonathan prezentovali OBESSU, kao krovnu organizaciju srednjoškolaca u Evropi i time im pokazali i evropsku perspektivu srednjoškolskog aktivizma danas. Nakon ovog dela, u manjim grupama je analizirano i diskutovano o tome koje su poteškoće na koje Juventas zajedno sa srednjoškolcima nailazi, šta je prvo što treba uraditi u cilju organizovanja srednjoškolaca, šta su konkretne dobiti od osnivanja jedne nacionalne unije… itd. Predstavnici srednjoškolaca bili su jako aktivni i zainteresovani, te OBESSU, a samim tim i UNSS, polaže velike nade da će njihova unija biti osnovana.\nNa kraju sastanka je dogovoreno da predstavnici UNSS-a i ASuBiH-a prisustvuju konferencijama koje organizuje Juventas u okviru pomenutog projekta, kako bi mogli da podele sa njima svoje ideje i iskustva i kako bi im bili podrška u ovom dugom procesu. Sa tim u vezi, Nikola Jelić, član Upravnog Odbora UNSS-a prisustvovao je konferenciji pod nazivom ,,Participacija mladih: Primeri dobre prakse’’ koju je organizovao OKC Juventas u Budvi, od 17 do 29. maja 2010. godine. Konferencija je okupila predstavnike omladinskih organizacija i organizacija koje se bave mladima iz Crne Gore i okolnih zemalja, kako bi napravila svojevrstan konsultativni sastanak i time lakše odredila ciljeve i planove Juventasa za dalji rad. Na ovoj konferenciji govorilo se o načinima participacije mladih, o funkcionisanju Učeničkih parlamenata na nacionalnom nivou, o preporukama za uključivanje mladih u procese odlučivanja, sa posebnim akcentom na princip ko-menadžmenta… Zaključci ove trodnevne konferencije bile su konkretne preporuke za način osnivanja Unije srednjoškolaca Crne Gore i dalji rad Juventasa i srednjoškolaca u Crnoj Gori u tom pravcu.\nS obzirom na veliku zainteresovanost učenika i članova ovog omladinskog kluba, OBESSU, a i Unija srednjoškolaca Srbije, očekuju da će nacionalna unija srednjoškolaca Crne Gore uskoro biti osnovana. UNSS će pružiti punu podršku srednjoškolcima u Crnoj Gori i svojim iskustvom se potruditi da olakša taj dug proces organizovanja na nacionalnom nivou!\nTekst je vraćen iz arhive UNSS-a u originalu.\nPrevPrethodna objavaPrava na sunce!\nSledeća objavaSrednjoškolska parlamentarizacijaNext